खनन घोटाला में गिरफ्तार कर्नाटक के मंत्री रहल जी. जनार्दन रेड्डी के कर्नाटक के बेल्लारी आवास से छापा में 30 किलो सोना अउर तीन करोड़ रुपिया जब्त कइल गइल.\nवोट खातिर नोट मामिला में मंगल का दिने अदालत में पेश हो सकेले राज्यसभा सदस्य आ सपा के महासचिव रहल अमर सिंह.\nपंजाब के मुख्यमंत्री रहल अमरिंदर सिंह सिख पुरोहित वर्ग के ओह प्रस्ताव के विरोध कइले बाड़न जवना में प्रधानमंत्री मनमोहन सिंह के अकाल तख्त में पेश होखे खातिर सम्मन भेजे के बात कहल गइल बा.\nसर्वोच्च न्यायालय से सोमार का दिने कहल गइल कि जब दूरसंचार नियामक प्राधिकरण कह दिहले बा कि 2जी स्पेक्ट्रम आवंटन से राजस्व के कवनो नुकसान नइखे भइल त हिरासत में बंद आरोपियन के जमानत मिले के चाहीं.\nकेंद्रीय मंत्रिमंडल आजु सोमार के भूमि अधिग्रहण विधेयक के मंजूर कर लिहलसि. अभ एही सत्र में एकरा के संसद में पेश कर दिहल जाई.\nगुजरात उच्च न्यायालय में मुख्यमंत्री नरेन्द्र मोदी का खिलाफ एगो अवमानना याचिका दायर करावल गइल बा कि जब लोकायुक्त के नियुक्ति के मामिला न्यायालय में लंबित बा त ऊ प्रधानमंत्री के एह मामिला में चिट्ठी काहे लिखलें.\nराज्यसभा के विशेषाधिकार हनन प्रस्ताव पर अरविंद केजरीवाल उच्च सदन से कहले बाड़न कि जवना भाषणन में ऊ अपमानजनक भाषा बोलले बाड़न ओकर टेप आ प्रतिलिपि उनुका के हासिल करावल जाव आ बतावल जाव कि ओह में अपमानजनक शब्द कवन बा.\nगुजरात के लोकायुक्त नियु्क्ति विवाद पर तिसरको दिने संसद में हंगामा जारी रहल आ दुनु सदन के दिन भर खातिर टार दिहल गइल.\nबार-बार जेड श्रेणी सुरक्षा सकारे से इंकार कइला से परेशान महाराष्ट्र सरकार अन्ना हजारे से ई सुरक्षा सकार लेबे के निहोरा करी.\nआजु दिल्ली, उत्तर प्रदेश, झारखण्ड समेत उत्तर भारत के कई इलाकन में बढ़िया बरखा होखे के खबर बा. एकर कारण रहल बंगाल के खाड़ी में चक्रवात के पश्चिम ओर के रुख.\nहिमाचल प्रदेश के चम्बा जिले के डलहौजी पब्लिक स्कूल के प्राचार्य डॉ. जी.एस. ढिल्लों राष्ट्रपति प्रतिभा पाटील के हाथे मिलल राष्ट्रीय शिक्षक पुरस्कार के 25,000 रुपिया के नकद राशि झुग्गी-झोपड़ी के लड़िकन खातिर शैक्षणिक ढांचा विकसित करे ला प्रधानमंत्री राहत कोष में दान कर दिहलें.\nप्रधानमंत्री मनमोहन सिंह शिक्षक दिवस के मौका पर राष्ट्रीय पुरस्कार-2010 प्राप्त करे वाला शिक्षकन से मिलले आ उनुका के बधाई दिहलें.\nहिमाचल प्रदेश के सिरमौर जिले में एगो गाड़ी गिर गइल जवना से एकही परिवार के सात लोग के मौत हो गइल. दू गो बच्चा घवाहिल हो के बाँच गइल बाड़े.\nकेरल उच्च न्यायालय पुलिस से बीस साल पुरान कोझिकोड सेक्स कांड के केस डायरी सँउपे के कहले बा. एह मामिला में राज्य के उद्योग मंत्री पी. के. कुन्हालीकुट्टी आरोपी बाड़े.\nकेन्द्र के विदेश सचिव रंजन मथाई कहले बाड़न कि पश्चिम बंगाल सरकार से पूछले बिना तीस्ता नदी समझौता ना होखी.\n‘ट्रांसपेरेंसी इंटरनेशनल’ आरोप लगवले बा कि पिछला छह साल में ओडिशा के मुख्यमंत्री नवीन पटनायक आ उनुका मंत्रियन खातिर हेलीकॉप्टर किराए पर लेबे में नियम कायदा लाँघल गइल बा.\nअन्ना हजारे आ सहयोगियन पर सरकार के खिलाफ युद्ध छेड़े के आरोप लगावे वाली एगो याचिका पर दिल्ली के एगो अदालत दिल्ली पुलिस के नोटिस जारी कइले बिया.\nगुजरात में लोकायुक्त के नियुक्ति मसला पर सर्वोच्च न्यायालय के वकील आ मध्य प्रदेश के महाधिवक्ता रहल अनूप चौधरी के कहना बा कि राज्यपाल के आपन विवेक के इस्तेमाल करत ई फैसला लेबे के अधिकार बा. वरिष्ठ वकील आ जन लोकपाल विधेयक मसौदा समिति के सदस्य प्रशांत भूषण के कहना बा कि लागत बा कि मोदी नइखन चाहत कि उनुका कामकाज के जाँच करे खातिर कवनो स्वतंत्र इकाई होखे. लगभग साढ़े सात साल से लोकायुक्त के नियुक्ति ना होखे दिहले आ अब जब नियुक्ति हो गइल बा त एकरा के राजनीतिक मुद्दा बनाके विफल करे के कोशिश करत बाड़े.\nकांग्रेस के राष्ट्रीय महासचिव राहुल गांधी अपना माई सोनिया गांधी से भेंट कर के आजु सोमार का दिने लवटि अइले.\nइस्तीफा दे चुकल कलकत्ता उच्च न्यायालय के न्यायाधीश सौमित्र सेन का खिलाफ लोकसभा में महाभियोग ना चलावल जाई.\nमध्य प्रदेश के शहडोल जिले में एगो शिक्षक अपना छात्रा के अइसन पिटाई कर दिहले कि ऊ अस्पताल चहुँप गइल. ओकर गलती अतने भर रहल कि ऊ शिक्षक के सवाल के जवाब धीमा आवाज में दिहलसि. शिक्षक ओकरा बाद से फरार बा.\nअवैध खनन का मामिला में सीबीआई मंत्री रहल जनार्दन रेड्डी के गिरफ्तार कर लिहले बिया जवना पर भाजपा के कहना बा कि रेड्डी जल्दिये आपन बेगुनाही साबित कर के बरी हो जइहें.\nमध्य प्रदेश के भोपाल में आरटीआई कार्यकर्ता शेहला मसूद के हत्या के जांच केंद्रीय जांच ब्यूरो तेज कर दिहले बावे आ सगरी दस्तावेज देखल जा रहल बा.\nमुम्बई के छत्रपति शिवाजी टर्मिनल अंतर्राष्ट्रीय हवाईअड्डे के मुख्य रनवे का लगे फँसल तुर्की के विमान के सोमार का दिने हटावे में सफलता मिल गइल. आजु से मुख्य रनवे उड़ान संचालन सामान्य हो जाए के उमेद बा.\nकेंद्रीय कपड़ा मंत्री रहल शंकरसिंह वाघेला के कहना बा कि गुजरात में जल्दिये चुनाव हो सकेला.\nकेन्द्रीय संचार अउर सूचना प्रौद्योगिकी राज्यमंत्री सचिन पायलट शनिचर का दोने आसीन्द के सवाई भोज मंदिर प्रांगण में भारतीय डाक विभाग से जारी लोकदेवता देवनारायण पर डाक टिकट के विमोचन कइले.\nराजस्थान के शिक्षा मंत्री मास्टर भंवर लाल मेघवाल कहले बाड़न कि राज्य में 80 हजार शिक्षकन के भर्ती कइल जाई.\nपश्चिम बंगाल के दक्षिणी 24 परगना जिले में एगो खेत में धान के बुवाई पर सत्तारूढ़ तृणमूल कांग्रेस आ विपक्षी माकपा कार्यकर्तन का बीच हिंसक झड़प में दू आदमी के जान चल गइल.\nराजस्थान के अलवर जिले के एगो रेस्तरां से पांच दिनों पहिले गायब भइल आईएएस अधिकारी नवीन जैन का बारे में अतवार के पता चलल कि ऊ चण्डीगढ़ में बाड़े.\nपाकिस्तान के वाणिज्य मंत्री मखदूम अमीन फाहिम सितम्बर का आखिर में भारत अइहें. आ ओह यात्रा में पाकिस्तान भारत के सबले तरजीही देश के दर्जा दे सकेला.\nमाओवादी नेता आ नेपाल के प्रधानमंत्री रहल कमल दहल प्रचंड कहले बाड़न कि अब ऊ देश के नया संविधान तइयार करे पर आपन ध्यान लगइहें आ जनता के गोहार कइले कि भट्टराई सरकार के समर्थन करे. बाकिर कट्टरपंथी माओवादी नेता मोहन बैद्य आपन विरोध जारी रखीहें. ऊ नइखन चाहत कि माओवादियन के शस्त्रागार के चाभी सरकार के दिहल जाव.\nलीबियाई विद्रोहियन के राष्ट्रीय अस्थायी परिषद आर्थिक मुद्दा पर रूस से बतियावे खातिर अपना प्रतिनिधियन के मास्को भेजे पर राजी हो गइल बिया.\nतिब्बत के निर्वासित सरकार के कहना बा कि विकास का नाम पर चीन अवैज्ञानिक तरीका से सड़क आ रेलमार्ग बनावे में लागल बा जवना से तिब्बती पठार के पर्यावरण आ पारिस्थतिकी तंत्र के बहुत नुकसान हो रहल बा.\nलीबिया में विद्रोहियन के राष्ट्रीय अस्थायी परिषद लीबियाई नेता मुअम्मार गद्दाफी के छोटका बेटा के मरइला के खबर के सही ठहरवलसि.\nगद्दाफी सरकार के सेना आ खुफिया अधिकारियन के अल्जीरिया अपना हियाँ ना आवे दी.\nपाकिस्तान के अफगानिस्तान का सीमा से लागल उत्तरपश्चिमी कबायली इलाका में अतवार का रात भइल एगो ड्रोन हमला में कम से कम सात गो संदिग्ध आतंकवादियन के मौत हो गइल.\nनोकिया सीमेंस नेटवर्क के भारतीय क्षेत्र के प्रमुख बनले संदीप गिरोत्रा.\nदिल्ली उच्च न्यायालय ‘बिस्किट किंग’ राजन पिल्लई के विधवा नीना पिल्लई के मुआवजा बढ़ावे के याचिका पर केंद्र अउर दिल्ली सरकार के नोटिस जारी कइलसि. राजन पिल्लई के मौत दिल्ली पुलिस का हिरासत में साल 1995 में भइल रहे.\nआजु सोमार का दिने शेयर बाजारन में गिरावट रहल आ सेंसेक्स 108 अंक नीचे गिर के बंद भइल.\nसर्वोच्च न्यायालय ने भारतीय औद्योगिक वित्त निगम के मुख्य कार्यकारी अधिकारी अउर प्रबंध निदेशक पद पर अतुल कुमार राय के नियुक्ति के खिलाफ दायर एगो याचिका पर केंद्र सरकार के नोटिस जारी कइले बा. राय पर भ्रष्टाचार के आरोप बा.\nभारत में अब ‘इमेज कंसल्टेंसी’ पर ध्यान दिहल जा रहल बा. एकरा खातिर दुनिया के मशहूर इमेज कंसल्टेंट प्रशिक्षक क्रिस्टीना आंग आ लेनी मार्क्‍स नवंबर में भारत आवे वाला बाड़ी.\nपिछला कुछ दिन के तेजी का बाद आजु देश के शेयर बाजारन गिरावट के रुख देखल जा रहल बा.\nअभिनेता ऋषि कपूर आ उनकुर बेटा रणबीर कपूर अब एगो विज्ञापन में कैमरे का सोझा एकसाथ अभिनय करीहें, फिलिम में त करिये चुकल बाड़े.\nगणपति पूजा में अपना दोस्त रानी मुखर्जी का घरे शामिल भइले शाहरुख खान.\nनिर्देशक रिभू दासगुप्ता के ‘माइकल’ टोरंटो अंतर्राष्ट्रीय फिल्म महोत्सव में विश्व प्रीमियर खातिर चुनाइल अकेली हिंदी फिल्म हिय. दासगुप्ता कहलें कि एह बाति से ऊ खुश त बाड़न बाकिर घबराहटो हो रहल बा.\nदाहिना पैर का अंगूठा में लागल चोट से परेशान सचिन तेंदुलकर के अगिला चार हफ्ता आराम करे के कहल गइल बा आ अब ऊ एकदिना सिरीज में ना खेल पइहें. उनुका जगहा एस॰ बद्रीनाथ के भेजल जाई.\nइंग्लैंड के तेज गेंदबाज स्टुअर्ट ब्रॉड कहले बाड़न कि उनुकर टीम रोस बाउल मैदान पर होखे जा रहल दुसरको एकदिना में शार्ट पिच गेंद फेंकल जारी राखी.\nअमेरिकी ओपन में बोपन्ना-कुरैशी अंतिम-8 में, बाकिर सानिया की चुनौती खतम.\nविश्व में एथलेटिक्स के सर्वोच्च संस्था-इंटरनेशनल एसोसिएशन ऑफ एथलेटिक्स फेडरेशंस साफ कर दिहले बावे कि 2012 लंदन ओलम्पिक से पहिले ओकर गलत शुरुआत से जुड़ल नियमन में बदलाव के कवनो इरादा नइखे.\nअर्जेटीना के राष्ट्रीय फुटबाल टीम अफ्रीकी फुटबाल महाशक्ति नाइजीरिया का साथ होखे वाला दोस्ताना अंतर्राष्ट्रीय मुकाबला खातिर सोमार के ढाका चहुंपल.\nइंग्लैंड के फुटबाल खिलाड़ी जैक विलशेरे टखने के चोट का चलते अब दू महीना ले ना खेल पइहें.\nआजु के खास खबर, अतवार4सितम्बर का दिने


टटका खबर, अतवार, १ अगस्त – Anjoria\nAug 1, 2010 टटका खबर, भोजपुरी समाचार\nहिन्दूवन के आतंकी बतावे खातिर बेचैन सेकुलर मीडिया आ कांग्रेस\nबड़की लकीर के बिना कटले पिटले छोट साबित करे के सबले आसान उपाय होला ओकरा बगल में एगो बड़हन लकीर खीँच दिहल. देश में आतंकी घटना से जुड़ल लोगन के कम देखावे का फेर में कांग्रेस आ सेकुलर मीडिया हिन्दुत्ववादी ताकतन के आतंकी बतावे देखावे खातिर बेचैन बा. रह रह के खबर आवेला कि फलाँ संघ नेता से पुछताछ कइल गइल चिलाँ से पूछताछ होखे वाला बा जबकि खुद सीबीआई निदेशक कह चुकल बाड़न कि कवनो संघी नेता आतंकी घटना से जुड़ल नइखे ना ही कवनो संघ नेता से पूछताछ हो रहल बा.\nजदयू नेता प्रभुनाथ सिंह राजद में शामिल होखिहे\nपूर्व जदयू सांसद प्रभुनाथ सिंह दू गो जदयू विधायकन का साथे सात अगस्त के जदयू में शामिल होखे जा रहल बाड़न. एह मौका पर लालू प्रसादो मौजूद रहीहें जिनका छपरा के राजपूत वोट के बहुते जरुरत बा. कहल जा रहल बा कि प्रभुनाथ सिंह के राजपूतन पर निमन प्रभाव बा. ओने नीतीश कहले बाड़न कि लालू जदयू के रिजेक्ट माल ले के जा रहल बाड़न जवना के कवनो महत्व नइखे. वइसे चुनाव का माहौल में नेता थरिया के बैंगन का तरह एने से ओने होते रहेले.\nपाकिस्तान में बाढ़ से करीब १३०० लोग के मौत\nपाकिस्तान के उत्तर पश्चिमी प्रान्त खैबर पख्तूनख्वा में अचके में आइल बाढ़ से करीब १३०० लोग के मरे के खबर बा. करीब छह सौ घर एह बाढ़ में दहा गइल बा. संयुक्त राष्ट्र का विज्ञप्ति में कहल गइल बा कि करीब दस लाख लोग एह बरखा आ बाढ़ से प्रभावित भइल बाटे. ओहिजा के प्रान्तीय सरकार सगरी टैक्स माफ कर दिहले बिया.\nमीडिया बादशाह के एम मैथ्यू के निधन\nकेरल से छपे वाली मलयाला मनोरम के मुख्य संपादक के एममैथ्यू के आज अतवार का सबेरे उनका घर पर निढ़न हो गइल. मैथ्यू के उमिर ९३ साल हो गइल रहुवे. उनका निधन पर देश के राष्ट्रपति, उपराष्ट्रपति, सोनिया गाँधी समेत अनेके लोग आपन शोक संवेदना दिहले बा. मैथ्यू १९५४ में मैनेजिंग एडिटर बनल रहुवन आ १९७३ से चीफ एडीटर रहले ह. उनकर तीन गो बेटा आ एगो बेटी बिया.\nधर्म बदलवावे आइल पादरी योगी के देखते भाग परइले\nबहराइच का बेलभरिया में कई दिन से हिन्दुवन के धर्मपरिवर्तन में लागल पादरी राबर्ट डेनियल अपना सहयोगियन का साथे भाग परइले जब देवीपाटन शक्तिपीठ के महंत आ विधायक योगी कौशलेन्द्रनाथ ओहिजा चहुँपलन. पादरी तब तक बहुते महाउत परिवारन के धर्म बदलवा चुकल रहलन. अब योगी फेर ओह लोग के समुझाबुझा के हिन्दू धर्म में वापसी खातिर तइयार करा लिहलन. इहो कहलन कि तीन अगस्त के ओह लोग खातिर एगो मंदिर के आधारोशिला राखल जाई. ओने प्रशासन एह बात के पता लगावे में लागल बा कि ओह परिवारन के लड़िका लड़िकियन के पढ़ावे का नाम पर कहवाँ भेजल गइल बा.\nबीएचयू में औषधि पौधन के बड़हन संग्रहालय खुलल\nबनारस के बीएचयू में, अलीगढ़ मुस्लिम विश्वविद्यालय के कमे लोग एएमयू कहेला बाकिर बनारस हिन्दू विश्वविद्यालय के सेकुलर मीडिया भरसक बीएचयू ए कहेला, में द्रव्यगुण विभाग साढ़े चार सौ औषधिगुण वाला पौधन के संग्रहालय शुरु कइले बा जवन अपना तरह के अकेला संग्रहालय बा. एहिजा एक से एक विरला पौधा के नमूना बिटोरल गइल बा.\nचार्ल्स शोभराज के सजा बरकार रहल\nसाल १९७५में एगो अमेरिकी लड़की के हत्या का आरोप में नेपाल का जेल में उमिर कैद के सजा काट रहल चार्ल्स शोभराज के उमेद रहुवे कि नेपाल के सुप्रीम कोर्ट से ओकरा राहत मिल जाई बाकिर शुक का दिने आइल फैसला में सजा के बरकरार राखल गइल बा. बीस साल के सजाय में से शोभराज सात साल के सजा काट चुकल बा आ छियासठ साल के उमिर आ गिरफ्तारी का बाद से बढ़िया व्यवहार का चलते ओकरा के समय से पहिलहू रिहा कइल जा सकेला.\nराष्ट्रमंडल खेल का समय बाहर से आइल भिखारियन के हटावे के चिन्ता\nजब कहीं कवनो शहर में बड़हन खेल आयोजन होला त पूरा दुनिया के यौनकर्मी, पाकिटमार, आ भिखारी ओहिजा जुट जाले. दिल्ली में होखेवाला राष्ट्रमंडल खेलन का दौरानो इहे होखे वाला बा. बाकिर तबले दिल्ली सरकार एह बात खातिर परेशान बिया कि पड़ोसि राज्यन से आइल भिखारियन के कइसे हटावल जाव. कहल जा रहल बा कि अबहिये दिल्ली में लगभग साठ हजार भिखारी बाड़े. दिल्ली सरकार केन्द्र से कहवा के पड़ोसी राज्यन से निहोरा कइले बिया कि एह भिखारियन के रोजगार दिहल जाव.\nगहकी बढ़त गइले मुनाफा घटत गइल\nहिन्दूस्तान के मोबाइल आपरेटर अपना बीचे प्रतिद्वन्द्विता में फोन करे के दर अतना कम कइले जात बाड़न कि मोबाइल ग्राहकन के बढ़त संख्या का बावजूद ओह लोग के मुनाफा घटल जात बा. असल में खुला बाजार में अइसनका होखे के संभावना बेसी रहेला जब कवनो बड़हन पाकिट वाली कंपनी दाम अतना गिरा देबेले कि ओकर प्रतिद्वन्द्वी कंपनी घाटा से बिला जाव तब ऊ आपन दर बढ़ा के पिछला सगरी घाटा मेटा लेव. अब यूनिनोर मोबाइल से फोन करे के दर में साठ फीसदी तक के रियायत देके एगो नया रेस शुरु कर दिहले बिया. अब एक मिनट के काल दर चौबीस पैसा हो गइल बा जबकि दोसर कंपनी अबही पचास से साठ पइसा वसूलत बाड़ी स.\nआईसीसी रैंकिंग में वीरेन्द्र सहवाग एक पायदान नीचे गिर गइले आ अब श्रीलंका के कुमार संघकारा पहिला जगहा पर आसीन हो गइल बाड़न. नयका रैंकिंग आजुवे जारी भइल बा. सचिन तेंदुलकर अब दू सीढ़ी चढ़ के चउथा जगह पर आ गइल बाड़े.\nखेल रत्न खातिर चुने का तरीका पर गगन नारंग सवाल उठवले बाड़े. शूटिंग में दुनिया के नम्बर दू का जगह पर बइठल नारंग २०१२ लंदन ओलम्पिक खातिर क्वालिफाई कर गइल बाड़न. नारंग के कहनाम बा कि खेल पुरस्कारन खातिर खिलाड़ी के प्रतिभा से बेसी जनमत आ मीडिया के रुझान देखल जाला.


भउजी समुझवली दिल्ली के दाँवपेंच – Anjoria\nअरे बबुआ ! आजु सूरुज केने से उगल रले हँ ?\nका भउजी, फेर शुरू हो गइलू ?\nत का करीं ? कतना महीना बाद भउजी याद पड़ली ह, याद बा ?\nछोड़ ई सब. आजु कुछ अझूराइल सझुरवावे आइल बानी.\nदिल्ली में सरकार बनावे के नाम पर कवन तमाशा होखत बा, दिमागे चकरा जात बा. कांग्रेस बना ना सके, भाजपा बनावल नइखे चाहत, आ आ पा बेर बेर कहत बिया कि भाजपा चुनाव से डेरात बिया. ना त जा के कहि काहे नइखे देत कि हमनी का सरकार बनावल नइखीं चाहत, चुनाव करवा लिहल जाव.\nकेजरीवाल नीमना नीमना नेतवन के कनाट प्लेस पर बेच दी आ ओह लोग के पतो ना चली. जानल चाहत बानी त तनी धीरज राखे के पड़ी. पूरा बात सुनब तबहिए समुझ पाएब.\nआ आ पा फेर उहे खेल खेले में लागल बिया जवन पिछला बेर खेलले रहुवे. काहे कि केजरीवाल के मनसा बा कि केहू तरह सरकार फेर बना लेव. देखत नइखीं कि आजु ले सरकारी डेरा खाली ना कइलसि. ओकर चाल बा कि भाजपा के अतना रिगा दिहल जाव कि ऊ पिछले बेर का तरह सिद्धान्त बघारत कह देव कि भाजपा का लगे संख्याबल नइखे से सरकार ना बना सके. जसहीं भाजपा आ आपा के चाल में फँसी केजरीवाल तुरते दावा करी कि हम दिल्ली के जनता पर फेरू से चुनाव के बोझा नइखी डालल चाहत आ हम सरकार बनावे ला तइयार बानी. ओकर चाल बा कि अल्पमत के सरकार बनावे आ भाजपा के ठेंगा देखावत ओकरा छाती पर मूंग दरत रहो. कांग्रेस के त हिम्मते ना होखी सरकार गिरावे के काहे कि तब आ आपा वाला कहीहें कि कांग्रेस भाजपा से मिल गइल आ अगर भाजपा सरकार गिरा देव त कहे में आसानी रही कि एह पार्टी के दिल्ली के जनता के दिक्कत से कवनो मतलब नइखे. ई त बस सत्ता सुख भोगे ला बेचैन बिया.\nत फेर भाजपा का करो ?\nउहे, जवन करत बिया. बार बार कहत रहो कि सरकार बनावे के नेवता मिलो त सोचल जाई ना त चुनाव ला हमेशा तइयार बानी. अगर बोला लिहल जाव त भाजपा अल्पमत के सरकार बना लेव. ओकरा कवनो तरह के तोड़ फोड़ करे के जरूरते ना पड़ी. हर बेर कुछ लोग गैरहाजिर हो जाई भा कवनो बहाना बना के वाक आउट कर जाई. काहे कि भाजपा विरोधी जानत बाड़े कि जीते के इचिको उमेद नइखे त काहे ना पाॅच साल ले विधायकी के आनन्द लेइए लिहल जाव.\nवाह भउजी, बात एकदम साफ हो गइल. चलऽ अब एही बात पर चाय बना द.\nना, चाय हम ना बनाएब. चलीं आजु रउरा बनाईं.\nPrevious Post: भोजपुरी संगीत में फूहड़पन के वायरस आ संगीतकार मधुकर आनंद…\nNext Post: वर्ल्ड क्लास स्टेशनन पर खइनी डिटेक्टर लगावल जरूरी


मति मारीं हमके – भोजपुरी साहित्य सरिता\nओई दिन माई घर की पिछुवाड़े बइठि के मउसी से बार झरवावत रहे। तवलेकहिं बाबूजी आ गइने अउर माई से पूछने की का हो अबहिन तइयार ना भइलू का? केतना टाइम लगावतारू? माई कहलसि, “बस हो गइल, रउआँ चलिं हम आवतानी।” खैर हम समझि ना पवनी की कहाँ जाए के बाति होता। हम लगनी सोंचे की बिहाने-बिहाने बाबूजी माई के लिया के कहाँ जाए के तइयारी करताने। अरे इ का तवलेकहिं हमरा बुझाइल की मउसी त सुसुक-सुसुक के रोवतिया। हम तनि उदास हो गइनी काहें की हमरा लागल की मउसी के रोवल कवनो सुभ संकेत त नहिए बा। हम बहुत कोसिस कइनी की मउसी से ओकरी रोवे के कारन पूछीं पर आखिर कवनेगाँ। हमार आवाज के सुनी। अबहिन हम एही उधेड़बुन में रहनी तवलेकहीं माई मउसी से कहलसि की ते काँहे रोवे लगले। ए पर मउसी सुसुक-सुसुक के कहल सुरु कइलसि, “दीदी, तें पढ़ले-लिखले की बादो एतना गलत काम करे जा तारे। अरे लइकिनी त लछ्मी के रूप होले। अगर संसार में लइकिनी ना रहेंकुलि त संसारे ना चलि अउर ते बारे की बबुनिया के हत्या करवावे जा तारे, उ बबुनिया जवन अबहिन ए दुनिया में कदमों नइखे रखले। खैर ओकरा का मालूम बा की आज के मनई एतना क्रूर बा कि ओकरी आगे कंसवो फेल बा।”\nखैर हमहुँ अभिमन्यु की तरे पेटवे में रहि के माई की साथे जब भी केहू के बाति होखे बड़ी धेयान से सुनी अउर कंस, रावन, राम, किस्न सबकी बारे में सुनले रहनीं। मउसी के बाति सुनि के हमरा रोवाई ना हँसी आ गइल। हम मन ही मन सोंचनी की माई अउर बाबूजी बराबर पूजा-पाठ करत रहेला लोग अउर किस्न के बड़ाई त कंस के कोसत रहेला लोग। इ ए लोगन के कवन रूप ह, बड़ाई करता लोग किस्न के अउर चलता लोग कंस की राह पर। हे भगवान तोहार माया अपरम्पार बा। ना ना तोहार ना ए मानव समाज के माया अपरम्पार बा।\nखैर हो सकेला की हम गलत सोंचत होखीं। हो सकेला की माई अउर बाबूजी एगो समाजिक आदमी ह लोग। समाज, देस की बारे में बहुत सोंचेला लोग ए कारन से जनसंख्या वृद्धि से परेसान हो के इ कदम उठावे जात होखे लोग। आजु आपन देस जनसंख्या की हिसाब से चीन की बाद दूसरा नंबर पर बा। पर हमरा इयाद बा कि आजु से लगभग एक महीना पहिले एकदिन बाबूजी माई से कहत रहने की लइका रही तब त ठीक बा पर लइकिनी रही त कुछ सोंचे के परी। त का बाबूजी अउर माई के बबुनी ना बाबू चाहीं। हमार बाबूजी त इंटर कालेज में मास्टर हउअन पर इनकर इ सोंच। इनकरा इ काहें ना बुझाता की अगर एहींगा लइकिनी कुलि के हत्या होत रहल त एकदिन समाज के संतुलन बिगड़ि जाई अउर एगो एइसन समय आई की धरती पर से मानव जाति के अस्तित्वे मिट जाई। अरे भाई जब माइए ना रही त लइका कहाँ से आई।\nआजु लोग हाथ-पैर धो के हमनीजान की पीछे परल बा। बार-बार चेकअप करावल जाता की लइकिनी ह की लइका अउर इ पता चलते की लइकिनी ह, माई-बाप नर-पिचास हो जाता अउर हमनीजान के हत्या कइले की बादे चैन के साँस लेता। माई-बाप के इ कृत देखि के भगवानो रोवत होइहें की हम मानव के बना के केतना बड़हन पाप कइले बानी।\nए में विग्यानो के दोस देहल ठीक नइखे। अरे भाई पहिले लोग हमनीजान के पयदा भइले की बाद मारत रहल ह अउर अब विग्यान की किरिपा से पेटवे में पहिलहीं हमनीजान के पहिचान के मारि देता।\nएकदिन हमरा इयाद बा की बाबूजी माई के लिंगानुपात की बारे में बतावत रहने। बाबूजी कहत रहने की एक हजार आदमी पर केतना मेहरारू बानीकुलि ए ही के लिंगानुपात कहल जाला। 1901 में अपनी देस भारत में 1000 आदमियन पर मेहरारू कुलि के संख्या 972 रहे जवन 2001 में एतना घटल की 933 हो गइल। अब एही से अंदाजा लगावल जा सकेला की हमनी की हत्या के रफ्तार का बा। आदमी कहे खातिर जेतने सभ्य (अपनी भाषा में) होत जाता ओतने नर-पिचास। आज आदमी विवेक से काम लेहल बंद क देले बा अरे भाई ओकरी लगे देस, समाज अउर परकिर्ती की बारे में सोंचे के समय कहाँ बा। आज त उ भावहीन हो गइल बा। पत्थरदिल बा आज के मानव।\nआजु एही के देन बा की कुछ लोग हमनीजान के खरीद-फरोक्त करता, अरे भाई केतने जाने लइका कुआँरे रहि जाता लोग। आजु चारु ओर महिलन के समान अधिकार देबे के चरचा जोर पर बा पर होता कुछ ना काँहे कि जबले आदमिन के सोंच ना बदली, जबले माई-बाप अपनी संकीर्ण मानसिकता से ऊपर ना उठी तवलेक ए तरह के जघन्य पाप समाज में होत रही अउर एकर दुस्परिनाम त समाज के भोगहीं के परी। आज अगर यूनीसेफ के सुनल जाव त अपनी देस भारत में रोजो सात हजार कन्यन के बलि चढ़ा देहल जाता। बाप रे एतना भारी पाप।\nआज हर गली-गली में नकली डाक्टरन के भरमार हो गइल बा। उ कुछ नइखन कुल करत त खालि एगो अल्ट्रासाउंड के मसीन खरीद के बइठि जा तानेकुलि अउर खूब लुटहाई करताने कुलि पर हाँ एगो बाति बा, भ्रूनहत्या करेवाला दुकानन की बाहर साफ लिखि के लगा देहल जाता की भ्रूण हत्या की उद्देश्य से लिंग जाँच कानूनी अपराध बा, बाह भाई बाह, ए के कहल जाला सीना तानि के डाका डालल। हमरी खेयाल से भारत की अधिकत्तर अस्पतालन में कवनो बहुत जरूरी उपकरन, मसीन आदि होखो चाहें ना पर अल्ट्रासाउंड के सुबिधा जरूर बा अउर ए मसीनन के भारत में बेंचि के कईगो बिदेसी कंपनियाँ लाल हो गइल बानीकुलि।\nहाय रे कथित पढ़ल-लिखल भारतीय समाज। लइका भइले पर मिठाई बँटाटा अउर लइकिनी भइले पर रोवाई छुटि जाता। अगर माई लइका दी त कपारे पर बइठावल जाई अउर कहीं हम आ गइनी त माई के लतिआवल जाई। हँसी की रोईं हमरा खुदे नइखे बुझात। हमरा त बुझाता की अब खाली उहू लइकिनी जनम ले पाइ जवन कवनो बेस्या माई की गोद से पयदा होई अउर ना त नाजायज।\nए माई, ए बाबूजी, ए काका, ए भइया! हमके मति मारS जा हो। हमहुँ के जिए द जा। हमहीं से मानव समाज के अस्तित्व बा, जइहा हमार समूल नास हो जाई ओहि दिने मानव समाज भी ए धरती से मिट जाई। समधी-समधिन, सार-बहनोई, जीजा-साली, पतोही, दुलहा-दुलहिन जइसन सब्द खाली सब्दकोसन में रहि जइहेंसन अउर पढ़ावत समय मास्ससाहब कइहें की कुछ समय पहिले ए लोगन के अस्तित्व रहे पर आज इ लुप्त हो गइल बाटे लोग। रउआँ काहें नइखीं सोंचत की सीता, सावित्री, अपाला, घोषा, लक्ष्मीबाई, कल्पना चावला, सायना नेहवाल इ सब लइकिनिए ह अउर हो सकेला की रउरी गरभ में पल रहल कवनो लइकिनी ए ही में से एगो होखे।\nरचनाकार के निहोरा- भारत जहाँ औरत के देवी के संग्या देहल जाला, नौरात्रि में कुमारी कन्यावन के माँ दुर्गा के रूप मानि के आदर सहित खिआवल-पिआवल जाला। उहे भारत जहाँ एगो अकेले लक्ष्मीबाई अंगरेजन के दाँत खट्टा क देहलसि, उहे भारत जहाँ पीटी उषा, सायना नेहवाल के कृर्ति के लोहा विस्व मानल। आजु हमनी जान के का हो गइल बा। एगो महान धारमिक देस जवनन की धरम-ग्रंथन में नारी के महत्ता हर तरह से प्रतिपादित बा ओही देस में नारी के साथ एइसन व्यवहार? आखिर काँहे। ग्रंथन में पिता-रिन से पहिले माता-रिन के बात बतावल जाला। हम त इहे कहबि की लइकिनी कुल के भी उचित सिक्षा दीं, संस्कार दीं। कहल गइल बा की ‘यत्र नार्यस्तु पूज्यन्ते रमन्ति तत्र देवता’ त ए बात के समझीं अउर कन्या के सनमान दीं। शिवाजी के शिवाजी बनवले में माई जीजाबाई के ही हाथ रहल। डा. राधाकृष्णनन जी कहले रहने की अगर मातालोग अच्छा रही त देस अपनी आप ही अच्छा हो जाई। महिला वर्ग की परति समाज में जागरूकता लाईं अउर का सही बा अउर का गलत ए बात के समझाईं। जय भारत।।\n–पं. प्रभाकर गोपालपुरिया\nआलेख/निबंधपं. प्रभाकर गोपालपुरिया


गरीब लोग के मोबाइल – Anjoria\nSep 10, 2012 भोजपुरी, लस्टम पस्टम\nजबसे बाबा लस्टमानंद सुनले कि सरकार गरीब लोग के एगो मोबाइल फोन फ्री दी तबसे बउरा गइल बाड़े. कई हाली रामचेला कहले कि ई मुफुत के लिहल आ भीखमंगी बराबर होला लेकिन बाबा बाड़े कि सुने के नईखन चाहत. उनकर कहल हऽ कि मुफ्त के माल में बरकत होला. मुफुत के माल में कवनो खराबी नइखे. जे लोग मुफुत के माल के भीख बूझेला ऊ लोग बेकूफ होला. मुफुत के माल में अमीरी होला एही से जे मिले ऊ दाब लऽ. फेर मिली कि ना मिली. मुफुत के माल पावे खातिर जवन मेहनत आ जवन संघर्ष करे के परेला ऊ बाबा रामदेव के ब्लैक मनी के आंदोलन से कही जियादा बड़हन होला. एही से बाबा जबसे सुनले कि सरकार गरीब लोग के मोबाइल दी तबसे खुसी से बउरा गइल बाड़े.\nएकदिन राम चेला पूछले बाबा तूं तऽ निमन गिरहथ हउवऽ आ लईका, नाती पोता सब लोग निमन नोकरी करऽता त तूं गरीब कइसे हो गइलऽ? बाबा बमक गइले. कहले हम आज से गरीब बानी? हम तऽ आजादी के पहिले से गरीब बानी. पूरा परिवार गरीब बा एही से सरकार के कवनो दान में पहिलका हक हमार हऽ. ई तऽ सरकार के बड़प्पन हऽ कि ऊ हमनी के खेयाल राखेले ना तऽ ई देस में गरीब के के पूछेला. जबसे गरीब लोग के मोबाइल देवे के घोषणा भइल तबसे कुछ बुद्धिजीवी लोग बा उनका पेट में कलछुल घूमे लागल. लागल लोग कहे रोटी ना फोन दिहल जाता, एह से का होई?\nअसल में ई बुद्धिजीवी लोग के गरीब के सुख बर्दाश्त ना होला. जब कवनो मुफ्त देवे के बात होला तऽ ई मार कलम ले के भिड़ जाला लोग, लागी लोग लिखे. लागी लोग चैनल पर भूंके. एकदम रोष में आ जाई लोग. जहां गरीब के सुख सुनल लोग कि चौबीसो घंटा समाजवाद के झंडा उठवले रही लोग. अपने भले मॉल से लेडिज फिंगर (भिंडी) कीने लोग, मैकडोनाल्ड्स के लंच करे लोग लेकिन कवनो गरीब के कुछ भेंटाये के सुनल लोग ना कि पेटगड़ी उपट जाला. आजु ले ई लोग गरीब के कुछ ना दिहऽल लोग बस जबानी जमा खरच छोड़ के. अगर सरकार दे रहल बिया तऽ कवन गलत कर रहल बिया. इहंवां तऽ आधा जिनगी नून तेल लकड़ी के चक्कर में गुजर जाला. मोबाइल के कीनी? अइसन में केहु जे मोबाइल देता तऽ कवन अन्याय? का गरीब लोग के ‘दुनिया मुट्ठी में करे के’ अरमान ना होला चाहे ऊ लोग के खातिर ‘हर फ्रेंड जरूरी होला’ ना का? आज काल तऽ फोन से रोजी रोटी के जोगाड़ होला. ई बुद्धिजीवी लोग कबहुं ना चाहे कि गरीब लोग तरक्की करे, ऊ लोग तऽ चाहे ला एकनी का हमेशा माटी के माधो बनल रहे. उनकर क्रांति भले फेसबुक होखो पर हमनी के फेस पर कभी हंसी ना लउके के चाहीं. खैर ई लोग चाहे जे कहो हमनी का सरकार से मोबाइल ले के रहेब सन.\nकरप्शन से विकास होला आ रोजगार बढ़ेला


आपन रगड़ा खतम करे के फैसला कइले रविकिशन आ मनोज तिवारी – Anjoria\nसिनेमा भोजपुरी के दू गो महान कलाकार रवि किशन अउर मनोज तिवारी का बीचे अब सुलह हो गइल बा. दुनु जने आपन गिला शिकवा मेटावत भोजपुरी खातिर एकजुट हो के काम करे के फैसला कइले बाड़े. आ ई सब कुछ भइल निर्माता आलोक कुमार के फिल्म “गंगा जमना सरस्वती” के सेट पर. सभका मालूम बा कि रवि किशन आ मनोज तिवारी के आपसी रगड़ा का चलते कई बेर मीडिया के मसाला मिलत रहल बा, दुनु के बयानबाजी से आए दिन अखबारन में मसालेडार खबर छपत आइल बा.\nबुध का दिने मुंबई के एसजे स्टूडियो में निर्माता आलोक कुमार आ निर्देशक हैरी फर्नांडिस के फिल्म “गंगा जमना सरस्वती” के सेट पर सरस्वती चंद ( निरहुआ) के मौजूदगी में गंगा प्रसाद ( मनोज तिवारी ) अउर जमना प्रसाद ( रवि किशन ) सीज फायर क एलान कइलन. एह सुलह समझौता का बाद रवि किशन आ मनोज तिवारी बतवले कि ओहन लोग का बीच लड़ाई ना बलुक वैचारिक मतभेद रहल जवना से भोजपुरी फिल्म इंडस्ट्रीज़ के गलत तस्वीर आम लोगो का सोझा आवत रहुवे. एहसे अब दुनु जने एक दोसरा का खिलाफ बयानबाजी भा कवनो कदम उठावे से तौबा कर लिहले बाड़,\nएह दुनु सितारन का सीज फायर से भोजपुरी के अमनपसंद लोग में खुशी के माहौल बा.\nबात बहुत पुरान हो गइल जब बनारस में गंगा नदी का घाट पर आयोजित ईटीवी भोजपुरी फिल्म समारोह में ई दुनु जने मंच पर से घोषणा कइले रहले कि अब से ई लोग आपस में लड़ाई ना करी. आ ओही मौका पर निर्माता आलोक कुमार ओही मंच से एलान कइले रहलें कि ऊ मनोज तिवारी, रविकिशन आ निरहुआ के लेके गंगा जमुना सरस्वती फिलिम बनइहें. चार साल लाग गइल एह फिलिम के बने में. अब शायद जल्दिए पूरा हो जाई.\nसमारोह से पहिले दिन में एह लोग के विवाद नाजुक मोड़ पर चहुँप गइल रहे जब एह दुनु जने आ भोजपुरी के शुभचिन्तक लोग भोजपुरी समाज के प्रभुनाथ राय आ भोजपुरिया गुरू मनोज श्रीवास्तव का पहल पर एह दुनु जने के विवाद सलटावे में सफल भइल रहलें.\nसंतोष के बात बा कि तबसे एह दुनु जने का बीच के विवाद कबहियो आपन सीमा पार ना कइलसि आ बहुते खुशी के बात होखी अगर अबसे सभे आपसी रंजिश भुला के गठरिया तोर कि मोर का फेर में ना पड़ले बिना भोजपुरी खातिर काम करे के फैसला करें.\nइंडिया टुडे में निरहुआ पर खास आलेख


विनय आनंद बनले दबंग दामाद – Anjoria\nविनय आनंद बनले दबंग दामाद\nसलमान खान का बाद अब दबंग बने के बारी बा भोजपुरी सुपर स्टार विनय आनंद के. बाकिर ऊ दबंग देखइहे दामाद का रूप में. विनय आनंद एह घरी भोपाल में दबंग दामाद के शूटिंग में लागल बाड़े. एह फिल्म में विनय आनन्द एक्शन के जबरदस्त जलवा देखइहे, रोमांस आ कामेडी ओ भरपूर बावे. फिल्म का बारे में विनय आनन्द बतवले कि दबंग दामाद में दबंगईओ आ दामाद का रूप में शालीनतो. कहले कि पहिला बेर कचनो भोजपुरी फिल्म के शूटिंग भोपाल में हो रहल बा.\nभोपाल में शूटिंग करत विनय आनंद के झलक पावे खातिर भारी भीड़ लागत बा आ विनयो केहू जे निराश नइखन करत, सभका के ऑटोग्राफ देत बाड़े आ प्रशंसकन का साथ तस्वीर निकलवावत बाड़े. वइसे इहो बता देत बानी कि विनय आनंद एगो अउरी फिलिम में दामाद बनल नजर अइहे आ फिलिम के नाम हवे फोकट के दामाद. ‘त्रिनेत्र’ का बाद विनय आनंद के जलवा रउआ ‘दामाद चाही फोकट में’ में देखब. एहमें विनय आनंद के भरपूर कॉमेडी अउर एक्शन दुनु देखे के मिली. पूरा तरह से पारिवारिक एह कॉमेडी फिल्म के पूरा परिवार एक साथ बइठके देख सकेला. फिल्म में एक से बढ़के एक रोमांटिक गाना बा आ एहमें विनय आनंद के दू गो लुक देखल जाई.\n‘चाचा भतीजा’, ‘दामिनी’ आ अब ‘त्रिनेत्र’ का सफलता से विनय आनंद एह घरी भोजपुरी वर्ल्ड सिनेमा में हॉट केक बन गइल बाड़े. आ हर निर्माता विनय आनंद के लेके फिल्म बनावत बा भा बनावल चाहऽता. ‘त्रिनेत्र’ के शानदार सफलता के आलम ई बा कि अकेले बिहार से ई लागत से बेसी कमा चुकल बा.\nSanjay increases his weight


गोपाल दास नीरज भारत भारती पुरस्कार से अलंकृत भइले – टटका खबर\nगोपाल दास नीरज भारत भारती पुरस्कार से अलंकृत भइले\nआजु हिन्दी दिवस पर मुख्यमंत्री अखिलेश यादव साहित्य के क्षेत्र मे उत्तर प्रदेश के सबले बड़ पुरस्कार भारत भारती समेत 66 गो सम्मानन से अलग अलग साहित्यकारन के सम्मानित कइलन. एह मौका पर व्यंग्य विधा मे बढ़िया लिखला खातिर पं॰ श्रीनारायण चतुर्वेदी के नाम पर दू लाख के पुरस्कार आ विधि क्षेत्र मे बढ़िया लिखला खातिर दू लाख रुपिया के विधि भूषण सम्मान शुरु कररे आ विदेश में हिंदी के प्रसार खातिर दिआए वाला सम्मान के राशि 50 हजार रुपिया से बढाके एक लाख करे के एलान कइलन. पुरस्कृत व्यक्ति के विदेश से आए जाए के खरचो राज्य सरकार का ओर से दिहल जाई. प्रकाशित पुस्तकन पर नामित पुरस्कार के राशि 40 से बढ़ा के 50 हजार रुपिया करहू के घोषणा कइलन.\nमुख्यमंत्री एह समारोह में सुप्रसिद्ध गीतकार डा. गोपाल दास नीरज के भारत भारती सम्मान 2012 से अलंकृत कइलें. डा. नीरज के ई पुरस्कार ढेर दिन ले बढ़िया साहित्य सिरजे आ हिंदी सेवा में लगातार लागल रहला ला दिहल गइल. सम्मान का रुप में डा. नीरज को अंगवस्त्र, गंगाजी के प्रतिमा आ पांच लाख दू हजार रुपिया के धनराशि दिहल गइल.\nएह कार्यक्रम के सम्बोधित करत सपा अध्यक्ष मुलायम सिंह यादव कहलन कि साहित्यकार देश के बड़हन सेवा कइले बाड़े. बिना हथियार उठवले मिलल आजादी में साहित्यकारन आ पत्रकारन के बड़हन योगदान बा. कहलन कि ऊ अंग्रेजी के खिलाफ नइखन बाकिर चाहेलें कि सरकारी कामकाज भारते के भाषा में होखे.\nएह समारोह में प्रो॰ चौथीराम यादव के लोहिया साहित्य सम्मान, प्रो॰ सोम ठाकुर के हिन्दी गौरव सम्मान, डा. बलदेव वंशी के पं॰ दीनदयाल उपाध्याय सम्मान, आ श्रीमती चित्रा मुद्गल के अवंतीबाई सम्मान के साथे सभका के चार चार लाख रुपिया, अंगवस्त्र, ताम्रपत्र आ गंगा जी के प्रतिमा दिहल गइल.\nसाथही चन्द्रसेन विराट, विनोद चन्द्र पाण्डेय, डा. रामशंकर त्रिपाठी, पुष्पपाल सिंह, नसीम साकेती, जितेन्द्र नाथ मिश्र, बुद्धनाथ मिश्र, वीरेन्द्र यादव, शैलेन्द्र सागर, आ शिवओम अम्बर के दीर्घकालीन विशिष्ट साहित्य रचना आ हिन्दी सेवा खातिर साहित्य भूषण सम्मान से सम्मानित करत दू दू लाख रुपिया, अंगवस्त्र आ ताम्रपत्र दिहल गइल.\nTags: डा॰ गोपालदास नीरज, पुरस्कार, भारत भारती पुरस्कार, साहित्य सेवा, हिंदी


Bhojpuri Spl: जेल के भी इन्ज्वॉय करे वाला नेता हईं लालू जी, जे भी मिलल उ हो गईल फैन! Lalu Yadav in jail now Hospitalised but he enjoying every circumstance of life Bhojpuri Prabhash Joshi – News18 हिंदी\nBhojpuri Spl: जेल के भी इन्ज्वॉय करे वाला नेता हईं लालू जी, जे भी मिलल उ हो गईल फैन!\nजेल में बंद लालू जादव इलाज खातिर अस्पताल में भर्ती बाड़े. उमिरो हो गइल बा. लेकिन ऊ अपना सोभाव से मस्त-मिजाज के अदिमी रहल बाड़े. जेल में भी मस्त. नामी पत्रकार प्रभाष जोशी आपन किताब ‘जीने के बहाने’ में लालू जादव के जेल जीवन के सजीव चित्रण कइले बाड़े.\nLast Updated : January 26, 2021, 15:18 IST\nलेखक केदार ‘किसलय’ के हाता में बैठकी जमल रहे. ‘महामाया पुस्तकालय’ के सचिव नित्यानंद ‘निर्भय’ जेपी आंदोलन के सिपाही रहन. भोजपुरी में कविता भी लिखत रहन. केदार जी के ईहां बैठकी में बिना नागा शामिल होखे वला सदस्य रहीं नित्यानंद जी. आज पत्रकार अमरकांत भी मंडली में शामिल रहन. नित्यानंद जी लालू जादव के बेमार पड़े वला खबर से तनी परेशान रहन. जेपी आंदोलन के समय नित्यानंद जी भी सक्रिय रहन. जेपी के डेरा पs एक दू-बेर लालू जादव से मुलाकातो रहे. नित्यानंद जी बीतल दिन के इयाद करे लगले. लालू यादव से जुड़ल खिस्सा सुनावे लगले. नित्यानंद जी के बात सुन के केदार जी कहले, आज लालू जादव जेल में बाड़े. इलाज खातिर अस्पताल में भर्ती बाड़े. उमिरो हो गइल बा. लेकिन ऊ अपना सोभाव से मस्त-मिजाज के अदिमी रहल बाड़े. जेल में भी मस्त. नामी पत्रकार प्रभाष जोशी आपन किताब ‘जीने के बहाने’ में लालू जादव के जेल जीवन के सजीव चित्रण कइले बाड़े. पत्रकार अमरकांत के दिलचस्पी बढ़ गइल. केदार जी देने देख के कहले, प्रभाष जी, लालू जी के बारे में का लिखले बाड़े ?\nजेल में भी खुश रहे वला लालू जी\nनित्यानंद निर्भय जी प्रभाष जोशी के लिखल प्रसंग सुनावे लगले. जनसत्ता के प्रधान सलाहकार सम्पादक प्रभाष जोशी एक बेर पटना आइल रहन. पटना के आपन संगी-साथी के साथे एक दिन ऊ लालू जादव के मिले पटना के बेउर जेल गइले. ओहघरी राबड़ी देवी बिहार के मुख्यमंत्री रही. लालू जी चारा घोटाला केस में जेल के अंदर रहन. प्रभाष जी के मोताबिक, “लालू जी लुंगी अउर सैंडो गंजी पेन्हले रहन. चेहरा पs खुशी अउर अपनापन के भाव रहे. ऊ तपाक से मिलले. .... ऊ (लालू जादव) तनिको परेशान ना लगात रहन. हमरा लागत रहे कि ऊ अइसे बतिया रहल बाड़े जइसे जेल के हालात के भी आनंद उठा रहल बाड़े. जेल में भी ऊ खांटी बिहारी अंदाज में हुकुम चला रहल बाड़े. उनका पs कवनो फर्क ना पड़ल रहे कि ऊ जेल में बाड़े कि अब मुख्यमंत्री के पद से हट गइल बाड़े.” ई मुलाकात में लालू जी, प्रभाष जी के जेल भी घुमवले.\nलालू जी के कोठरी में फल के ढेर\nकेदार जी कहानी जारी रहे. जब प्रभाष जी, लालू जी के साथे जेल के भीतरे घुमत रहन तs लालू जी कहले, जइसे राजा लोग के ऊंच ऊंच किला होत रहे वइसहीं जेल के ई लम्हर देवाल देखाई दे रहल बा. हम ईहवां राजा जइसन रह रहल बानी. लालू जादव में कुछ तs बात जरूर रहे कि जेल के कैदी भी उनका एक बोली पs खाड़ा हो जास. लालू जी, प्रभाष जी के आपन कोठरी में भी ले गइले. उहवां तरह-तरह के फल के ढेर लागल रहे. अंगूर, सेब, संतरा, पपीता अउर ना जाने कवन-कनव फल रहे. जब प्रभाष जी के नजर फल देने गइल तs लालू जी कहले, लोग मिले खातिर आवत रहे ले. हम बात बना के कह दिना कि ढेऱ-ढेर फल ले आवल लोग. जब फल जमा हो जाला तs ओकरा के सभ कैदी लोग में बंटवा दिहिना. हमरा साथे-साथे कैदी लोग के भी मौज.\nलालू जी के फल के चोरी\nकेदार जी के बात सुन के पत्रकार अमरकांत कहले, अइसने प्रसंग तs लालू जी 2017 में भी सुनवले रहने. लालू जी नवम्बर 2017 में चारा घोटाला के एगो केस में बेयान दर्ज करावे खातिर रांची कोर्ट में आइल रहन. ओह दिन बेयान दर्ज ना ऊइल तs पटना लौट गइले. पटना पहुंचला के बाद ऊ कहले रहन, हम जेल में भी रहीं तs राजा जइसन रहीं. जेल के बाहर भी रहब तs बादशाह जइसन रहब. एनडीए के लोग हमरा से डेराइल बा. एह से हमरा के फेन जेल भेजे के तइयारी कर रहल बा लोग. जब हमरा के रांची जेल भेजल गइल रहे तs खूब फल खात रहीं. का जाने के रोज तरह-तरह के फल दे जाये. ओकर हम नामो ना जानत रहीं. एक दिन जेल के गार्ड कहलस, रउआ फल में से आधा तs चोरी हो जात बा. कोई चोरी से फल निकाल लेत बा. लालू जी हंस के बतवले रहन, भला बताइए कि जेल में भी लोग चोरी से बाज नहीं आ रहे हैं. लेकिन ई लोग को मालूम नहीं है कि फल एतना है कि खाने से भी नहीं सधेगा. मतलब दस पंद्रह साल के बादो लालू जी के मिजाज ना बदल रहे.\nजब जेल में लालू जी बनवले करइला के भुंजिया\nनित्यानंद जी कहले, लालू जी छात्र आंदोलन से ही खाये के शौखीन रहन. जब छात्र नेता रहन तs अपने हाथे मीट-मछरी बना के साथी लोग के खियावस. बाद में ऊ शाकाहारी हो गइले. लालू जी जब दिसम्बर 2017 में फेन जेल गइले तs एक दिन निरस भोजन देख के खिसिया गइले. अपनहीं कलछुल, कराही उठावले अउर पहुंच गइले जेल के मेस में. जेल के रसाईया के फरके हटा के अपने हाथे नेनुआ के तरकारी, रहर के दाल अउर करइला के भुंजिया बनवले. फेन रोटी साथे सवाद लेके खइले. अगिला दिन कटहर के दम बनवले. जब जेल के कैदी लोग कटहर के दम खइले तs अवाक रह गइले कि भला मुख्यमंत्री रहल अदिमी अइसन निमन भोजन कइसे बना रहल बा. लालू जी अइसन नामी नेता के ई रूप देख के बहुत अचरज होखे ला. कोई जेल के भी इन्ज्वॉय कर सकेला ? प्रभाष जोशी जी, लालू जी के एही रूप में देखले बाड़े. (लेखक अशोक कुमार शर्मा जी वरिष्ठ स्तंभकार हैं)\nTags: AIIMS, Bhojpuri, Bhojpuri Cinema, Lalu Yadav, Rabri Devi, Tejaswi yadav, UP, पटना, बिहार, रांची\nFIRST PUBLISHED : January 26, 2021, 15:18 IST


कउवा के खूब घमंड रहे, लेकिन ओकर घमंड भरल सभा में चूर हो गईल\nघमंड त आदमी के खा जाला। घमंडी आदमी कबो सफल ना होखे पावस, आ ना उनका येह संसार में केहू से भरपूर प्यार-दुलार मिल पावेला। हम येही घमंड प एगो कउआ (कौआ) अवरू हंस के कहानी सुनावत बानी।\nएक बेर एगो हंस के टोली समुंदर के किनारा-किनारा जात रहे। ओही जगह प एगो कउआ भी मस्ती करत रहे। कउआ में बाड़ा घमंड रहे। उ अपना आगा केहू के कुछूओ ना समझत रहे।\nओह दिन जब कउआ हंस के झुंड देखलस त मजाक उड़ावत कहलस कि, तोहन लोग केतना बढ़िया से उड़त बाड़ लोग, आ उड़ला के अलावे अवरू का करिए का सकता’र लोग, बस फांख फईला के फर-फर उड़ लेबे के बा। अवरू कुछ त तोहन लोग के आवे ना! का तू लोग हमरा निहन खूब तेजी से उड़ सकत बाड़ लोगिन? हमरा निहन करतब तोहन लोग के करे आई?\nआगे कहलस, अरे हम त बेकार में तोहन जना से बोलतानी, भला तोहन लोग के ई कईसे करे आई! तोहन लोग त खाली फांख फड़फड़ा के उड़े जाने ल जा। तोहन लोग का जनले कि आखिर उड़ल का कहाला?\nहंस मे जवन सभले बुढ़ रहे, उ ध्यान से कउआ के बात सुनलस आ कहलस - सुन के बहुत खुशी भईल कि तोहरा बहुत कुछ करे आवेला बाकि येह प तू घमंड जन कर। घमंड त बढ़िया-बढ़िया आदमी के नाश क देला, तू त कउआ हवे!\nहंस के बात सुन कउआ खिसिया के बोललस, 'हम घमंड-फंड ना जानीला। अगर तोहन लोग में से केहू हमार मुक़ाबला क सकता, त हमरा सोझा आवे, आ हमरा के हारा के देखावे’।\nकउआ के ललकार सुन हंस ओकरा संगे लड़े के तैयार भईले। एगो हंस आगे आईल आ कहलस कि, अपना प एतना घमंड कईल बढ़िया नईखे। हम तोहार चुनौती स्वीकार करतानी, बोल का करे के बा?\nकउआ आ हंस के झुंड के सहमति से प्रतियोगीता तय भईल, आ तय भईल कि प्रतियोगिता दु बेर में होई। पहीला बेर में कउआ आपन करतब देखाई आ जईसे-जईसे उ करी ठीक ओही तरे हंस के करे के पड़ी।\nप्रतियोगिता शुरू भईल, कउआ आपन एक से बढ़ के एक करतब देखावे लागल। कबो जमीन के छुअत ऊपर उड़ जाय, त कबो गोल-गोल घूमे लागे। जब हंस ओकरा निहन ना करे पवले त कउआ मजाक उड़ावे लागल।\nकउआ कहलस, हम त पहीलही कहत रही कि तोहन लोग के कुछूओ ना करे आई।\nअब हंस के बारी आईल। अबकी बेर के नियम रहे कि, पहिले हंस आपन करतब देखाई ओकरा बाद ओकर हूबहू नकल कउआ करी।\nहंस आपन उड़ान भरलस आ एकदम सीधा समुंदर के ओर उड़ल। कउआ, हंस के पीछा-पीछा उड़े लागल। हंस के सीधा उड़त देख कउआ कहलस ई कवन उड़ान हटे, सीधा-सीधा। ईहो उड़ान भला कवनों उड़ान हटे। अब हमरा बुझा गईल तू बड़ाका बुरबक बाड़े।\nकउआ के बात के अनसुना करत, हंस चुपचाप उड़त रहे। हंस उड़त-उड़त जमीन से बहुत ऊपर चल गईल, एने हंस संगे उड़त कउआ के हालत खराब भ गईल रहे। अब कउआ के बक-बक तक बंद हो गईल रहे।\nकउआ अब थाक गईल रहे। अतना थाक गईल रहे कि ओकरा एको मिनट हवा में रहे में मुश्किल होखत रहे। ओकर पियास से जान जात रहे। कउआ, हंस के खेल समझ गईल।\nकहलस, हमरा के माफ कर, हमरा से बहुत बड़ गलती भ गईल बा। आज तू हमार आँख खोल देल। अब से हम कबो घमंड ना करब। कउआ के बात सुन हंस नीचे जमीन प आ गईल।\nओकरा अपना घमंड प बड़ा पछतावा भईल। कउआ सभ हंस से माफी मांग, उड़ के चल गईल।\nएहितरे, हमनी के कबहू घमंड ना करे के चाही, काहेंकि हर इंसान में कवनों ना कवनों खूबी जरूर होखेला।\nकुछ लोग आपन खूबी जान लेले त कुछ लोग जिनगी भर ना जाने पावेले। जरूरत बा अपना भीतर के खूबी के जाने के आ ओह खूबी के सही उपयोग करे के, ना कि कउआ निहन घमंड करे के। अगर कउआ निहन घमंड करे के त हमनियों के कबहु केहू के सोझा शर्मिंदा होखे के पर जाई।\nत बताई, शर्मिंदा होखल निक लागी?\nFirst Update: 11 February, 2014 04:27 PM


भोजपुरी फ़िल्मन में बदलाव के ज़रुरत बा – अमित झा – Anjoria\nयुवा लेखक अमित झा भोजपुरी फ़िल्म जगत में एगो जानल मानल नाम ह. अपना पहिलके फ़िल्म “मुंबई की लैला, छपरा की छैला” से चर्चा में आ गइले. अनेके फ़िल्मन के पटकथा आ संवाद लिखले . साल 2007 में उनका सर्वश्रेष्ठ भोजपुरी डायलॉग राइटर अवार्डो मिलल. “बिहारी माफ़िया” खातिर नौमिनेशन मिलल. भोजपुरी धारावाहिक ‘बाहुबली’ आ ‘सातो वचनवा निभाइब सजना’ के संवादो उहे लिखले. सिनेमा के आपन पैशन माने वाला 32 बरीस के अमित झा, आजु काल्हु कलर्स खातिर “भाग्यविधाता”, सहारा वन खातिर “बिट्टो” आ इमेजिन खातिर “काशी” लिखत बाड़े. दू-तीन साल के रिसर्च का बाद एगो हिन्दी फ़ीचर फ़िल्म के स्क्रिप्टो पर काम शुरु कइले बाड़न. एहिजा पेश बा उनकरे से भइल बातचीत के प्रमुख अंश :\nअतना सब कुछ करत रहे के ताकत रउरा कहां से जुटाइले आ उहो लेखन का दुनिया में ? हम त कुछ नइखी करत. लिखला का साथ जवन चीज छूट गइल ओकरो त सोची. फोटोग्राफी छूटल, एक्टिंग छूटल. एहू खातिर समय निकालब. आपन फ़िल्म बनावे के बा बतौर निर्देशक. ओकरो तइयारी करत बानी.सोचलो त एगो बड़ काम ह. ओकरा से बहुते सारा नया विचार भा आईडिया सामने आवेला. स्पेनी फ़िल्मकार लुई बुनुएल कहत रहले कि एक आदमी के 24 घंटे में से 22 घंटे लिखे खातिर, सोचे खातिर, आ कल्पना करे खातिर मिले के चाहीं. मजदूरो त बिना थकले भा या रुकले लगातार काम करत रहेले.\nभोजपुरी फ़िल्म इंडस्ट्री से जुड़े के का कारण रहुवे?.\nदेखीं, हर कलाकार के एगो आपन ज़मीन होले. ओकर माटी, ओकर प्रदेश, ओकर एगो खास कल्चर ज मिट्टी, उसका प्रदेश, उसका एक खास कल्चर होला. ओकरे के संबोधित करत ऊ कुछ कहत भा करत रहेला आ जइसे- जइसे अपना काम में, अपना हुनर में रमत जाला वइसे वइसे ओकर काम कवनो खास इलाका के लिमिटेशन से आजाद होत जाला. ई हर क्रिएटिव आदमी का साथ होला आ लेखन त अपना स्वभावे से एगो क्रिएटिव काम ह. भोजपुरी सिनेमा से हमार जुड़ाव एही चलते भइल कि एह फ़िल्मन का माध्यम से अपना समाज, अपना भाषा, अपना कल्चर के सामने ले आवल जाव आ फेर ओकरा के टाईम आ स्पेस के लिमिटेशन से बाहर निकालल जाव. हमरा सगरी फ़िल्मन में… अगर रउरा गौर कइले होखब त ई रिफ़्लेक्शन रउरा मिल जाई.\nरउरा टेलिविजनो सीरियलन खातिर लगातार लिखत बानी, हिन्दी फ़िल्मनो खातिर काम कइनी आ कर रहल बानी. जाहिर बा कि ई सब अलग अलग माध्यम आ भाषा के चीज हईं सँ. एकर तुलना रउरा कइसे करब?\nराउर एह सवालन के जवाब खातिर त हमरा एगो किताबे लिख देबे के पड़ी.. भोजपुरी आ हिन्दी अपना भाषा आ काफी हद तक अपना कल्चर का वजह से अलगा अलगा त बाड़ी सं बाकिर एकर जे दर्शक बाड़े उनकर प्रोब्लम्स, उनकर समस्या त एके बा. भोजपुरी फ़िल्म इंडस्ट्री के समस्या ई बा कि ऊ अपना दर्शकन के सिर्फ गाहके समुझेला. ई गलत बा. ई कवनो इंडस्ट्री खातिर खतरनाक बा. दर्शक कवनो देश, समाज भा भाषा से आवे ऊ सबसे पहिले एगो नागरिक होला. ओकर कुछ कुछ समस्याएं होली सँ, ओकरा देश-प्रदेश के कुछ समस्याएं होली सँ. ऊ खाली कन्ज्यूमरे ना होला. हिन्दी सिनेमा अब एह सोच से मुक्त हो रहल बा बाकिर भोजपुरी? हम त कबो कबो इहे सोच के परेशान हो जानी कि भोजपुरी सिनेमा में एकहू फ़िल्म अइसन नइखे जवन राष्ट्रीय स्तर पर स्टैंड हो पावे. अइसन काहे बा? रउरा हैरानी होई ई जान के कि आजुओ बहुत कमे ऐक्टर्स होइहे जे फ़िल्म साईन करे से पहिले स्क्रिप्ट डिमांड करत होखीहन. सेट पर शूट के समय डायलौग में तब्दीली के कवनो मतलब रउरा समुझ में आवेला? बाकिर ई होला आ ई सब ओह दौर में हो रहल बा जब बिहारे यूपी में ना, बलुक सगरी भारत में “रंग दे बसंतीचोला’ आ ‘ब्लैक’ जइसन फिल्म पसंद कइल जा रहल बाड़ी सँ. “लगान” के जवन बैकड्रौप बा, ऊ भलही इतिहास रहे बाकिर जवन कल्चर बा, जवन बोली बा ऊ त गांव-गंवई के बा कि ना. बाकिर का बेजोड़ कहानी रहे. ओकर पटकथा बहुते बढ़िया बा.\nत रउरा ई कहल चाहऽतानी कि भोजपुरी फ़िल्मन में बढ़िया पटकथा के अभाव बा?\nबिल्कुल बा. हिन्दीओ में बा. 80 फ़ीसदी से बेसी फ़िल्म फ़्लौप हो रहल बाड़ी सँ. आ हिट- फ़्लौप के छोड़ियो दीं काहे कि रउरा अपना फ़िल्म के एगो बढ़िया फ़िल्म होखे कर दावा त कर सकीले बाकिर हिट- फ़्लौप के भविष्यवाणी ना. हम बात करत बानी स्क्रिप्ट ओरिएंटेड फ़िल्मन के. सिनेमा तकनीकी रुप से विकसित त हो रहल बा बाकिर दर्शक तकनीक देखे त थियेटर जाला ना. ऊ जाला एगो बढ़िया कहानी का खोज में. भोजपुरी में देखा दीं एकहू फ़िल्म, जवन स्क्रिप्ट ओरिएंटेड होखे. माफ़ी चाहब बाकिर भोजपुरी सिनेमा फ़ूहड़ता का चंगुल से निकलल नइखे. बहुत बड़हन बदलाव के ज़रुरत बा. एकाधे लोग एकर कोशिश करत लउकत बाड़े. अइसन नइखे कि एगो भाषा का रुप में भोजपुरी के बुनियाद कमजोर बा. भिखारी ठाकुर अगर रउरा याद ना आवस त अउर बात बा. त आखिर सिनेमा अपना जड़ से अतना उखड़ल काहे बा?\nबाकिर दर्शको के पसंद नापसंद के सवालो त बा?\nई कहके कि दर्शक इहे पसंद करेले, पल्ला ना झाड़ल जा सके. दर्शक पेटे से पसंद नापसंद के बात सीखके पैदा ना होखे. इंटरेस्ट बनावे पड़ेला. एगो ईमानदार लेखक भा निर्देशक आपन जवन दर्शकवर्ग तैयार करेला ऊ दर्शक समाज के हिस्सा होला. ओकर आपन एगो समुझ होला भा हम ओकरा समझ के अउरी मजबूत बनावत चलीले. डालीं ना आइटम नंबर जतना डाले के बा बाकिर अतना त खयाल राखीं कि फ़िल्म के गाना कहानी के आगा बढ़ावत बा कि ना. ऊ कहानी के नैरेटिव का हिस्सा बा कि ना. “गंगाजल” के आईटम डांस अगर गौर से देखीं त सब पता चल जाई. हम त टीवी सीरियल्स के गानो लिखले बानी. एकता कपूर खातिर “सर्व गुण संपन्न” के गाना हाल ही में लिखनी. “भाग्यविधाता” के गाना हम लिखनी. हम हिट भा फ्लौप सोच के ना लिखीं. साहित्य में त कहल जाला कि जब अभिव्यक्ति ईमानदार होले त देश-दुनिया के कवनो ना कवनो कोना में पाठक मिलिये जाले.\nकही ई सब एह चलते त नइखीं कहत अब रउरा मेनस्ट्रीम टीवी इडंस्ट्री में ढेर काम मिले लागल बा, हिन्दीओ फिल्म शुरु करे वाला बानी?\nना, बिल्कुल ना. हिन्दी के बड़- बड़ स्टार्स आ मशहूर हस्ती भोजपुरी इंडस्ट्री में आके काम करत बाड़े. मामला कुछ अउर बा. हम अगर रउरा शर्त पर काम करे के तइयार बानी त रउरा काहे ना? भोजपुरी सिनेमा के हम विकसित होत देखल चाहऽतानी. “ए वेडनसडे” फ़िल्म के एगो डायलौग ह कि जब घर में तेलचट्टा हो जाव त झाड़ू लगावही पड़ी. भोजपुरी सिनेमा इंडस्ट्री हमरा घर लेखा बा एहसे एकर साफो सफाई के जिम्मेदारियो हमरे बा.\nटीवी का काम में कवनो चैलेंज लउकेला. हमरा त ना लउके कि कवनो चैलेंजिग काम हो रहल बा छोटका परदा पर?\nबहुते सारा चैलेंज बाड़ी स भाई जी. रउरा जइसन सोचत बानी वइसनका बिल्कुल नइखे. रोज-रोज अलगा-अलगा चुनौती बा. टीआरपी के चुनौती त जानते होखब, ओकरा अलावा सिरियल के अधिका से अधिका रियल बनावल आ लिखलो एगो बड़हन चुनौती होला. अब कुछओ ना लिखल जा सके. अगर लिखबऽ त ओकरा के रिअलिटी के करीब राखे पड़ी.अलगा अलगा इलाका के कहानी बा त ओहिजा के बोली, ओकर अन्दाजा, उनकर रहन-सहन, खान-पान सब पकड़े पड़ेला. फेर एकरो खयाल राखे के होला कि कहानी अगर मोतिहारी, बिहार के तरफ़ के बा तबो ओहमें अतना ईमोशन आ ड्रामा ले आइल जाव कि दोसरो राज्यन में लोग ओकरा के पसंद करस आ देखस. एगो अउरी बात बा. “भाग्यविधाता” लिखल जब ने शुरु कइले रही जा त हमनी के7बजे के टाईम-स्लौट मिलल रहे जवन एकदमे खाली जाला. एको दर्शक ना भेंटास. हमनी का अपना काम से, अपना टीम-वर्क से,7बजे वाले टाईम-स्लौट के एक तरह से प्राइम-टाईम में बदल दिहनी जा. ई बहुते चुनौती भरल काम रहे. टीवी में त रोजे नया-नया चुनौती मिलेला.\nनिर्देशक राजकुमार आर पाण्डेय के भारत ज्योति नेशनल अवार्ड\nOne thought on “भोजपुरी फ़िल्मन में बदलाव के ज़रुरत बा – अमित झा”\nmahmood alam .cameraman कहते हैं:\nजून 9, 2010 को 10:48 पूर्वाह्न पर\namit jha jee ka ye intarveu bahut acha\ncameraman mahuaa tv


अउरी बिंदास भइली रिंकू घोष | CinemaBhojpuri.in\n- Tagged: रिंकू घोष\t- no comments\tपेशेवर अंदाज खातिर जानल जाए वाली आ सिनेमा भोजपुरी के ड्रीमगर्ल रिंकू घोष अब अउरियओ बिंदास हो गइल बाड़ी आ छरहर पातरो. रिंकू घोष आपन वजन बहुते घटा लिहले बाड़ी. स्क्रिप्ट के डिमांड होखे त ऊ कइसनो सीन देबे से पीछे ना हटसु आ एकर झलक फिल्म ‘केहू हमसे जीत ना पाई’ में ऊ देखाइओ दिहले बाड़ी. फिल्म फेयर में अइला क बाद त रिंकू घोष पूरे बदल गइल बाड़ी. हाल में रिंकू घोष एगो अइसन फिलिम साइन कइले बाड़ी जवना के किरदार लोग के ‘एतराज’ वाली प्रियंका चोपड़ा भा ‘फैशन’ वाली कंगना रानावत के रूप में लउकी. तय बा कि एह फिलिम से पहिलहू अनेके अवार्ड जीत चुकल रिंकू घोष के ब्रांड वैल्यू अउरी बढ़ जाई.\nमिलत जुलतरिंकू घोष फिर निरहुआ के साथ (2)जौनपुर में निरहुआ के रखवाली में लागल बाड़ी रिंकू घोष (2)पैतृक संपत्ति में बेटी के अधिकार मँगीहें रिंकू घोष (2)‘लाज’ बचावे खातिर जान पर खेल जइहें रिंकू घोष (2)रिंकू घोष के फिलिम ‘साली बड़ी सतावेले’ जल्दिए आई (2)To the official site of Related Posts via Taxonomies.\tLeaveaReply Cancel reply


ई ह भोजपुरिया इंटरनेट – Anjoria\nजून 14, 2010 भोजपुरी\nजइसे -जइसे विज्ञान के विकास भइल वइसे-वइसे ऊ मानव के रहन-सहन ओकर संस्कार आ ओकर सोचे के तरीका, सबकुछ बदल के रख देलस. आज ई विज्ञान के देन बा कि हमनी के कंप्यूटर के जुग में जिय तानी स. अउर त अउर इंटरनेट जब से आइल बा सब दुनिया के एगो मुट्ठी में समेट लेले बा. हिंदी होखे चाहे अंग्रेजी इंटरनेट प एह भाषा के साहित्य के सागर बावे. बाकिर जब हमनी के आपन भोजपुरी भासा आ साहित्य के बात करीले जा त परिणाम उत्साहजनक ना लउकेला. अइसन बात नइखे की भोजपुरी में लिखात नइखे. बाकिर दुखद पक्ष ई बा कि भोजपुरी के लेखक इंटरनेट से कोसो दूर बाड़न. आजो ऊ कागज जियान करे खातिर अभिशप्त बाड़न. अउर त अउर नीमन प्रकाशक ना मिलला के कारण उनकर साहित्य उनका कोठरी में सड़ रहल बा. ओकर रखवइया केहू नइखे.\nबाकिर एह सब के बीच में कुछ लोग भोजपुरी के दुनिया के सामने पड़ोसे के कामो क रहल बाड़न आ कुछ करे के तइयारी में लागल बाड़न. पिछला 6-7 महीना में इंटरनेट प भोजपुरी में लिखे वालन के संख्या में बढ़ोतरी भइल बा.\nएहिजा हम कुछ वेबसाइट आ सोशल नेटवर्किंग साइटन के चरचा कइल नीमन समझत बानी. सबसे पहिले ‘अंजोरिया डॉट कॉम’ के बात करे चाहत बानी. एह वेबसाइट के चला रहल बानी बलिया के ओमप्रकाश सिंह. भोजपुरी के लेके ई उहां के दिवानगिए कहाई कि ऊ एगो कमरा में एगो कंप्यूटर के सहारे आपन दोसर कामन से समय निकालके भोजपुरिया समाज से जुड़ल खबरन के हमनी तक पहुंचा रहल बानी. पिछला दिन उहां से बातचीत भइल रहे त ऊ बतावत रहनी कि हमरा त बलिया छोड़ के कहीं जाए के फूर्सेते नइखे मिलत. एही तरह जमशेदपुर में बइठ के एगो इंजिनियर भाई सुधीर कुमार भोजपुरिया डॉट कॉम चलावत बाड़न. मनोज तिवारी के डाक टिकट वाला प्रकरण के उजागर इहे भाई कइले रहन. अउर आज उनकर साइट भोजपुरी दुनिया में ठीक ठाक चल रहल बा. एही तरह दिल्ली में बइठ के पूर्वांचल एक्सप्रेस चला रहल बाड़न भाई कुलदीप श्रीवास्तव. इंटरनेट प भोजपुरी के प्रसार में इनको योगदान के कम नइखे आंकल जा सकत. एही तरह प्रभाकर पांडेय, मनोज भावुक, शैलेश मिश्रा, शशि सिंह, अभय कृष्ण त्रिपाठी, रशि्म सिन्हा, विद्युत मौर्या, उमेश चतुर्वेदी, मंतोष सिंह सहित अइसन कई गो ब्लागर बाड़न जे भोजपुरी के आपन-आपन ब्लॉग के जरिए\nदेश-दुनिया में फइलावत बाड़न. एही तरह वरिष्ट पत्रकार आ द संडे इंडियन हिंदी-भोजपुरी के कार्यकारी संपादक ओंकारेश्वर पांडेय जी आपन भोजपुरी मूमेंट के जरिए दुनिया के लोगन के बीच में भोजपुरी के झंडा उठवले बानी. एही तरह ‘बिदेशिया डॉट को डॉट इन’ के माध्यमो से भोपजुरी साहित्य के प्रसार हो रहल बा. एह साइट के सलाहकार जानल-मानल साहित्यकार पांडेय कपिल जी बानी जेकरा के हाले में आगरा में सेतु सम्मान से नवाजल गइल रहलह, जबकि संपादक निराला जी बानी आ एकर संरक्षक बीएन तिवारी (भाई भोजपुरिया) बाड़न आ एह साइट के समन्वयक पत्रकार प्रेम प्रकाश जी बानी. एही तरह भोजपुरी फिलिमन के खबर के परोस रहल बा भोजपुरिया फिल्म डॉट कॉम.\nएही तरह एगो अउर वेबसाइट बटोहिया डॉट कॉम सुभाष झा ले आवे वाला बाड़न अउर एही तरह एगो भाई भोजपुरी खोज डॉट कॉम शुरू करे जा रहल बाड़न.\nएह सब लोगन के प्रयास से इंटरनेट के माध्यम से भोजपुरी कुछ हद तक देश दुनिया के लोगन के लगे पहुंच रहल बिया बाकिर अबहीं अउर प्रयास करे के जरूरत बा. दिल्ली में भइल एगो भोजपुरी सम्मेलन में भोजपुरी के जानल मानल साहित्यिक चेहरा कन्हैया प्रसाद जी कहले रहीं कि भोजपुरी के लगे अइसन-अइसन शब्द बा जवना के दोसर भासा मुकाबला नइखे क सकत. भोजपुरी के ई मिठास बनल रहो, ओकर विस्तार होखत रहो, घर-घर में भोजपुरिए में किलकारी लइका भर स. ई सब धरातल प ओह बेरा उतरी जब हमनी के आपन भोजपुरिया धरम के निभाइब जा. ना त आवे वाला समय में मालुम चली कि हमनी के नई पीढ़ी माई आ बाबूजी के मतलबे भूला जाई. आ ऊ डैड-मॉम के भासा बोले लगिहन. अउर तब जा के हमनी के कहब जा कि हमार लइका हमरा हाथ से बहक गइल बा. अगर आपन नयका पीढ़ी के नइखी लोग बहके देवे के चाहत त ओकरा में भोजपुरिया संस्कार भरे के प्रयास करी लोग. काहे कि भोजपुरिया संस्कार से संस्कारित लइका कबो मानवतावाद के खिलाफ नइखे जा सकत. ईहे हमनी के आपन धरमो बा.\nअबहीं हाले में भोजपुरी फिलिम ‘नदिया के पार’ के कथा लेखक आ निर्देशक गोविंद मुनिस जी एह लोक से परलोक चल गइनी. भगवान उहां के आत्मा के शांति प्रदान करस आ उहां के परिवार जन के एह विपदा से उबरे के साहस देस.\nअंत में हम आपन इंटरनेट भाई लोगन से कहे के चाहत बानी कि रउआ लोग जादा से जादा भोजपुरी कंटेट वेबजाल प डाली लोग जवना से आपन भासा आ बोली के प्रवाह में अउर गति आ जाव. अब रउआ सभे से विदा होखे के वक्त आ गइल बा. अगिला हफ्ता फेर मिलब एगो अउर चरचा के साथे.\n(संपादक के टिप्पणी : बहुत दिन बाद कवनो लेख अँजोरिया पर प्रकाशित हो रहल बा जवना में हम कवनो संशोधन नइखी कइले. जरुरत कई जगहा बुझाइल बाकिर हम जान बूझ के छोड़ दिहनी कि अँजोरिया के सुधी पाठक खुदे समुझ जइहें. )\n2 thoughts on “ई ह भोजपुरिया इंटरनेट”\nजून 14, 2010 को 6:17 अपराह्न पर\nआपन बोली-भाषा से जुड़ल एगो समसामयिक विषय पर लेखनी चलावे खातिर भाई आशुतोष जी के प्रति हार्दिक आभार प्रकट करते हुए प्रकाशक ओ.पी. सिंह जी के भी बहुते धन्यवाद.\nजून 14, 2010 को 5:34 अपराह्न पर\nबहुते सुन्नर अउर जानकारी से भरल आलेख बा। इ तो सोने पर सुहागा हो जाइत अगर ए में आइल नामन पर क्लीक कइले पर ओ मनई से संबंधित साइट सुले लगतींकुलि।…..सादर।।


बलिया में विश्वविद्यालय खोले के कोशिश तेज भइल – टटका खबर\nबलिया में विश्वविद्यालय खोले के कोशिश तेज भइल\nबलिया जिला में अस्सी गो कॉलेज बाड़ी सँ जवना के कबो गोरखपुर त कबो पुर्वांचल त कबो काशी विद्यापीठ से जोड़ल जात रहल बा. एक जमाना से बलिया में विश्वविद्यालय खोले के माँग उठत रहल बा. अब राजस्व मंत्री अंबिका चौधरी फेर कोशिश में बाड़न कि बलिया में एगो विश्वविद्यालय खुले. एह खातिर कवनो कॉलजे के विश्वविद्यालय के दरजा ना दे के अलगे से विश्वविद्यालय बनावल जाई आ एह खातिर जमीन खोजल जात बा.


एन. डी. देहाती: ए अरियार , का बरियार , फलाने के माई जिउतिया भूखल बाड़ी\nगोरखपुर के इमानदार कहे जाने वाले आईजी विजय कुमार अपने बेईमान सिपाहिओं को कब ठीक करेंगे. महिलाओं ने गोरखपुर के खोराबार पुलिस और क...\nभोजपुरी व्यंग्य -एन डी देहाती 14 अप्रेल 17 के सतुआन ह। अब लखनऊआ , दिल्लिहिया कहि दिहे सतुआन का होला। पुरबिहन से पूछ ल। सतुआन के पुरवर परिभा...\nहे भ्रष्टाचार तोहार जय हो, विजय हो... केन्द्रीय सतर्कता विभाग के पूर्व आयुक्त प्रत्यूष सिन्हा भ्रष्टाचार से चिन्तित हवन। उ...\nयह है नंदी महाराज . सड़क पर बहुत उत्पात किये , थक गए तो गोरखनाथ थाना में ही बैठ कर पगुरी करने लगे. कितना जिमेदार है नगर निगम . रउरो में कवन...\nबाति कहब फरिछा, केहू का मीठ लागी केहू का मरिचा। हम जानत हई कि बाति बा निरकेवल, केहु के भतार रुठिहें केहू के देवर। नगर निकाय की चुनाव में ...\nबेफिक्र फकीर थे बाबा जय गुरुदेव\nबाबा जय गुरुदेव कहते थे सत युग आयेगा बाबा जयगुरुदेव पर राधास्वामी मत का प्रभाव रहा और गो सेवा हो या खेती या जनसेवा, बाबा ने यह मत कभी नह...\nमौसम करवट बदल दिहलसि। नेताजी रंग बदल दिहलन। गिरगिट शरमाए लागल। मेघुचा टर्राए लागल। देश में राष्ट्रपति चुनाव के र्चचा चालू बा। दादा ...\nआपन देश गजब ह। कहीं लोग के खाये के रोटी ना मिलेला त कहीं लोग 35 लाख की शौचालय में हल्लुक होलें। योजना आयोग के उपाध्यक्ष मोंटेक सिंह...\nकंकरी के चोर, कटारी से मराई, लूटेरन के ऊंचकी कुरसी दियाई\nकंकरी के चोर, कटारी से मराई, लूटेरन के ऊंचकी कुरसी दियाई सड़क की किनारे भूजावाला के ठेला। पेट की खातिर दहकत दिन की आंच में देहि झउंसत...


समीक्षा – Anjoria\nजुलाई 11, 2016 Editor\nभोजपुरी साहित्य से हमार पहिलका परिचय जवना रचना से भइल तवन रहल हरीन्द्र हिमकर जी के लिखल खण्डकाव्य रमबोला के एगो अंश से. रचना अस नीक लागल कि रटा गइल…\nजुलाई 16, 2014 Editor\n– ओम प्रकाश सिंह आजु भोजपुरी पंचायत के जुलाई अंक पढ़े के मौका मिलल. भोजपुरी पंचायत के अंक जब आवेला तब पहिला बेर में पन्ना पलट चल जानी कि देखीं…\nकविता पुस्तक चर्चा भाषा समीक्षा साहित्य\n"फगुआ के पहरा" पर एक नजर\nफरवरी 13, 2013 Editor\n– मनोकामना सिंह ‘अजय’ आदरणीय डॉ. रामरक्षा मिश्र विमल जी, सादर प्रणाम. अपने के भेजल “फगुआ के पहरा” सावन में भाई गंगा प्रसाद अरुण के मार्फत मिलल. राउर गजल के…\nफरवरी 10, 2013 Editor\n‘विविधा’ सुप्रसिद्ध आचार्य पांडेय कपिल द्वारा संपादित भोजपुरी पत्रिकन के संपादकीय आलेखन के संग्रह हऽ. ई सभ आलेख उहाँ के द्वारा संपादित लोग, उरेह, भोजपुरी सम्मेलन पत्रिका (त्रैमासिक) आ भोजपुरी…


javed ahmed's Page - JaiBhojpuri.com\nBlog Posts (5)Discussions (2)EventsGroups (2)Photos (96)Photo Albums (1)Videos (4) javed ahmed's Likes Javed ahmed's Friends\nView All javed ahmed's Groups\nLoading feed\tईश्वर ने तो सभी मनुष्यों को एक सा ही बनाया है। लेकिन, मानव समाज ने जाति और धर्म के नाम पर भेदभाव को जन्म दे डाला।\nशशि कुमार सिंह (SHASHI) leftacomment for javed ahmed"प्रणाम आ जय भोजपुरी\nजय भोजपुरी"Nov 4, 2012javed ahmed updated their profileApr 19, 2012शशि कुमार सिंह (SHASHI) leftacomment for javed ahmed"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Nov 4, 2011javed ahmed updated their profile photoNov 9, 2010sadhana singh and javed ahmed are now friendsJul 13, 2010javed ahmed postedablog postगीता क ई श्लोक....इदमद्य मया लब्धमिमं प्राप्स्ये मनोरथम्।इदमस्तीदमपि मे भविष्यति पुनर्धनम्।।13।।असौ मया हतः शत्रुर्हनिष्ये चापरानापि।ईश्वरोऽहमहं भोगी सिद्धोऽहं बलनान्सुखी।।14।।आढयोऽभिजनवानस्मि कोऽन्योस्ति सदृशो मया।यक्ष्ये दास्यामि मोदिष्य इत्यज्ञानविमोहिताः।।15।।अनेकचित्तविभ्रान्ता मोहजालसमावृता:।प्रसक्ताः कामभोगेषु पतन्ति नरकेऽशुचौ।।16।।जय भोजपुरी..ई श्लोक मे कहल गईल बा की....वे सोचा करते हैं...कि मैंने आज यह प्राप्त कर लिया है और अब इस मनोरथ को प्राप्त कर लूँगा। मेरे पास यह इतना धन है, और फिर भी यह हो जायेगा।…See MoreJun 6, 2010 4\nशशि कुमार सिंह (SHASHI) commented on javed ahmed's blog post इ हक के लड़ाई है...."jai bhojpuri javed bhaia\nBahut Bahut dhnywad sandar ,aa jandar mudha khatir\nrauwar kule bat bilkul sahi baa, gar sabe bhojpuriya log\napan sharm chhopd ke apam matiri bhasha ke yehi lekh prayog kare lage\nje lekha , gujrati bhai ,bangoli bhai,tamil…"May 25, 2010sanjay kumar singh commented on javed ahmed's blog post इ हक के लड़ाई है...."जावेद भाई ,प्रणाम !\nबहुत सही कहनी | कवनो देवदूत के इन्तजार कैला से भोजपुरी के ओकर हक़ ना मिली | भोजपुरी लिख के बोल के आ एकर प्रचार प्रसार कर के , एकरा के सांस्कृतिक स्वाभिमान से जोड़ के हीं एकर हक़ दिलावल जा सकत बा |\nआइन हक़ से कहल जाव -\nजय…"May 24, 2010Mantu Singh commented on javed ahmed's blog post इ हक के लड़ाई है...."जज्बा के जिन्दा रखे के काम बा, दीप जलत रही त अँधेरा छ्टबे करी...\njAI BHOJPURI"May 24, 2010Ashutosh Ranjan commented on javed ahmed's blog post इ हक के लड़ाई है...."javed bhai,\nbilkul sahi likhle baani rauwaa, aa hamhun sahmat baani raur bichaar se. bhojpuri, likhal bha padhal jaroori ba, ehse shaayad i upekshhit samaaj ke bhi bikaash ke awasar mili. lekin ka sirf bhojpuri bolla bha likhlaa se hi bhojpuri…"May 24, 2010Sudhir Kumar commented on javed ahmed's blog post इ हक के लड़ाई है...."जावेद भाई, राउर लिखल एक-एक शब्द से हम सहमत बानी. जब ले हमनी का अपना घर में अपना माई (भोजपुरी) के सम्मान ना देब, तब ले कवनो बाहर वाला भी सम्मान दिहल जरुरी ना समझी. जरुरत बा कि राजनिति से उपर उठ के अपना भाषा के ऊ हक दिवाये के, जवना के ऊ हकदार बिया."May 24, 2010jitendra rs chauhan commented on javed ahmed's blog post इ हक के लड़ाई है...."जावेद भाई जय भोजपुरी आ सलाम ,\nसलाम बा राउर एह जज्ब्बा के,\nआज कल त इहे डेर होत बा कि कहे के कुछ और और बोले के कुछ और....\nआ राउर बात बिलकुल सही बा कि भोजपुरी के सम्मान के जरुरत न बा बाल्की हक़ के जरुरत बा\nआ हक़ ओही के मिली जी आज कल संघर्ष करी चाहे उ…"May 24, 2010नबीन भोजपुरिया ( NB ) commented on javed ahmed's blog post इ हक के लड़ाई है...."जावेद भाई सलाम आ जय भोजपुरी\nधन्यवाद हमरो गलती सुधारे खातिर , वईसे त हमहु लिखत रहनी हा कि " भोजपुरी के उचित सम्मान दिलावे खातिर " आ एकरा पीछे हमार समझ इहे रहल हा की जवन सम्मान के हकदार भोजपुरी ( एगो भाषा के रुप मे आ भोजपुरी एगो क्षेत्र के…"May 24, 2010javed ahmed's blog post was featuredइ हक के लड़ाई है....थोड़ी देर पहिले दिल्ली के रहे वाला भोजपुरी मित्र नितीश कुमार सिंह जी क स्टेटस पढली "chalo mil kai bhojpuri ko samaan dilaay"बड़ा नीक लागल नितीश जी अबहीं जवान बाटें युवा लोगन के दिल में इ विचार आवल शुभ संकेत बा की अब भोजपुरी के लोग जग रहल बाटेंचेतना क्रांति बन के इतिहास बन जाला....पर हम कुछ कहब...कहल ज़रूरी बा....सबसे पहिला बात की नितीश जी आप के स्टेटस रोमन इंग्लिश के बदले में भोजपुरी में लिखे के चाहत रहल...दूसरा सब से ज़रूरी इ बात सब के दिमाग में बैठ जाये की चाही की भोजपुरी के सम्मान क ज़रूरत…See MoreMay 24, 2010 9\nनबीन भोजपुरिया ( NB ) commented on javed ahmed's blog post काहें अईलीं हम परदेश रे माई, बहुत याद आवेला गाँव"जावेद भाई सलाम आ जय भोजपुरी\nमहाराज रउवा त पहिला ब्लाग के से गुंजल शोर के एह ब्लाग से और जोर कई देहनी ।\nबहुत ही खुबसुरत , सच्चाई के संगे संगे गाँव के अदभुत चित्रण कईले बानी रउवा ।\nबहुत ही जबरदस्त रचना बा आ चुकि शहरी माया मे हमहु बानी एह से ई रचना…"May 21, 2010javed ahmed's blog post was featuredकाहें अईलीं हम परदेश रे माई, बहुत याद आवेला गाँवकहवां छुटल उ दुपहरिया, कहवां छुटल पिपरा क छांवकाहें अईलीं हम परदेश रे माई, बहुत याद आवेला गाँवउ लखनी क खेल निराला, उ पोखरी किनारे क फेराजाड़ा के रुत में जब जमत रहल कउड़ा क लागे डेरायाद बा हमके कईसे मारत रहली हमहु कबड्डी में दांवकाहें अईलीं हम परदेश रे माई, बहुत याद आवेला गाँवथोडा पईसा अऊर शोहरत क माया माटी से कईलस दूरजीयरा तडपेला हर घडी, जाने कईसन भईलीं हम मजबूरचूमे खातिर अपने धरती क माटी हर पल मचलेला पाँव,काहें अईलीं हम परदेश रे माई, बहुत याद आवेला गाँवदुःख से मन तड़प उठेला लोगवा भागत बाटें…See MoreMay 21, 2010 13\nJaved Ahmed is associated with Bollywood from the past9years. Asawriter he has been involved for movies like "Andheri Ratoon Main" , "Aisa Bhi Hota Hai Part II","Tissu Paper"(underproduction),"Kaafiya" (underproduction)and multiple other tele-films, serials, albums, radio stories and promo films.\nIn his capacity as Line Producer Javed has been instrumental in about 150 large-scale ad-films and 8 super-hit Music Albums and promos for TV channels. Javed Ahmed is an established name in Indian Ad industry.\njaved ahmed's Photos\njaved ahmed's Videos\nmt 1st music album Added by javed ahmed0Comments\nmy work for tatasky Added by javed ahmed0Comments\nmy work1 Added by javed ahmed0Comments\nJaved ahmed's Blog\nगीता क ई श्लोक....\nPosted on June 6, 2010 at 9:54pm4Comments\nइदमस्तीदमपि मे भविष्यति पुनर्धनम्।।13।।…\nContinue इ हक के लड़ाई है....\nPosted on May 24, 2010 at 12:00am9Comments\nContinue काहें अईलीं हम परदेश रे माई, बहुत याद आवेला गाँव\nPosted on May 21, 2010 at 10:07pm 13 Comments\nContinue सब लोगन के हमार सादर प्रणाम...\nPosted on May 18, 2010 at 2:27am7Comments\nसब लोगन के हमार सादर प्रणाम....… Continue AddaBlog Post\nAt 9:25am on November 4, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 7:01am on November 4, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 10:38pm on November 4, 2010, नबीन भोजपुरिया ( NB ) said… जावेद भाई जी प्रणाम आ जय भोजपुरी\nदिवाली के शुभकामना आ अउलाह बधाई बा\nजय भोजपुरी जिया भोजपुरी चला जीरादेई At 6:30pm on November 4, 2010, Rajeev Mishra "राजीव भोजपुरिया" said… janm diwas ke hardik shubhkamna ba At 11:24am on November 4, 2010, Ashutosh Ranjan said… जनमदिन के बहुत बहुत बधाई आ हार्दिक शुभकामना At 1:52pm on June 29, 2010, kanhaiya prasad gupta said… rauar sawagat ba... At 12:39am on June 7, 2010, नबीन भोजपुरिया ( NB ) said… गर्दा बा जी फोटउवा राउर । At 3:40pm on May 28, 2010, manoj singh tiger said… javed ji ka haal ba... At 10:46am on May 21, 2010, amit srivastava said… apki v jai ho At 1:15am on May 18, 2010, गुड्डो दादी said… पिंक पर ब्लू No comments yet!


प्रदेश न. २ के मुख्यमन्त्री गद्दी के विवादस्पद अभिब्यक्ति “ लड़की अब लड़का के मुह प एसिड डाली “ – Aapan Birgunj\nप्रदेश न. २ के मुख्यमन्त्री गद्दी के विवादस्पद अभिब्यक्ति “ लड़की अब लड़का के मुह प एसिड डाली “\nअशोक कुशवाहा प्रकाशित मिति - Feb 7, 202000\nप्रदेश नम्बर २ के मुख्यमन्त्री मो. लालबाबू राउत गद्दी लैंगिक असमानता के सम्बोधन के बेरा एगो विवादस्पद बात बोल ले बाड़े । मुख्यमन्त्री गद्दी कार्जक्रम मे लड़कीयन के बारे मे बोलत भावना मे एतना ने बह गइले की आपन कार्जकाल मे लड़की के एतना मजबूत बनाएम की अब लड़का ना अब लड़की लाडका के मुह प एसिड डाले के सक्षम होइ ।\nसामाजिक संजाल प सार्वजनिक रूप से भाइरल हो रहल भिडियो मे मुख्यमन्त्री गद्दी मैथली भाषा मे बोलत कहरहल बाड़े….. रउवों बेटी के बारे मे सोचत बानी हमनियों बेटिये के बारे मे सोच रहल बानी । बेटियन के एतना प्रतिसप्रधि, सक्षम आ लड़ाकू बनावे के सोचत बानी की हामरा कार्जकाल मे लड़का लड़की के ना बलू अब लड़की लड़का के मुह प एसिड डाली सब ।\nउनकर अइसन अभिब्यक्ति सामाजिक सांजल प अभी चर्चा के बिषय बनल बा आ भिडियो भाइरल हो रहल बा । फेसबुक प बहुते कोई के प्रतिकृया बा की उनकर अइसन अभिब्यक्ति से महिला ससक्तिकरण से बहुति महिला के अपराध मे सामील करे के प्रेरित करी क़हत बहुत आलोचना भी हो रहल बा ।


– प्रभाकर पाण्डेय “गोपालपुरिया” जाड़ा के दिन रहे. सूरूज भगवान बरीआई से उगले के कोसिस करत रहने. कोसिस ए से की उगले की बादो एइसने लागे की अब उग रहल बाने. लगभग दिन के 10 बजि गइल रहे तब्बो घाम में कवनो ना गर्मी रहे ना तेजी. अउर का गर्मी,पूरा पढ़ीं…


भोजपुरी के पहिल कवि ईसानचन्द - प्रो. ( डॉ. ) जयकान्त सिंह 'जय'\nजब पूरबी बोली भोजपुरी का साहित्यन के अध्ययन के सिलसिला चलल त एकरा पुरान साहित्यिक परम्परा आ ओकरा भासिक रूपन के पड़ताल होखे लागल। पहिले बिद्वान अध्येता लोग भोजपुरी भासी क्षेत्र के निरगुन भक्ति धारा का ज्ञानाश्रयी साखा के संतकवि कबीर दास का साखी, सबद आ रमैनी के भासाई नजरिया से अध्ययन करके उनका के भोजपुरी के आदि कवि बतावल। फेर कुछ पीछे नजर दउड़ावल लोग त नाथ सम्प्रदाय के प्रवर्तक गुरु गोरखनाथ आ उनका चेला लोग जइसे - भरथरी, गोपीचंद आदि का पदन में पच्छिम आ उत्तरी भोजपुरी के भासिक तत्वन के आधार पर भोजपुरी काव्य साहित्य के सीमा - बिस्तार दसवीं - एगारहवीं सदी के नाथ सम्प्रदाय का एह जोगी लोग के पदन तक बढ़ावल लोग।\nफेर जब संतकवि कबीर दास आ नाथ सम्प्रदाय के गुरु गोरखनाथ आदि का पदन का कई दार्शनिक, आध्यात्मिक, यौगिक आ सांस्कृतिक अनुभूतियन का संङ्गे - सङ्गे भोजपुरी क्षेत्र के बेवहार में आवे वाला संज्ञा, सर्वनाम, बिसेसन, क्रिया, उपसर्ग, प्रत्यय, बिभक्ति, परसर्ग आदि भोजपुरी का भासिक तत्वन के दरसन बौद्ध पंथ का बज्रयानी शाखा के आचार्य कवि सरहपाद, सबरपाद, भुसुकपाद आदि के दोहा आ चर्यापदन में पा के भोजपुरी काव्य साहित्य के प्रारंभिक काल आठवीं- नउवीं सदी तक खींच ले गइल।\nएही तरह से पूरबी बोली - भोजपुरी के भासिक आ साहित्यिक बिकास के अध्ययन के क्रम सातवीं सदी का दूगो आउर कवियन के नाम चर्चा में आइल । जवना में एगो भाखा के कवि बाड़न ईसानचंद आ दोसर बरननकवि (वर्णकवि) बेनी भारत मतलब बेनी कवि। 'भाखा' भोजपुरी में भासा के सामान्य उचरित संज्ञा रहल बा।\nआचार्य हवलदार त्रिपाठी 'सहृदय' अपना पुस्तक 'भोजपुरी भासा आ साहित्य के उद्भव आउर विकास' में उलेख कइले बाड़न कि महाकवि बाणभट्ट ( जे खुद भोजपुर क्षेत्र के रहस ) अपना 'हर्षचरितम्' में अपना मित्र - मंडली के दू जवारी कवि इसानचंद आ बेनी भारत (बेनी कवि) के चर्चा कइले बाड़न। ऊ इसानचंद के भाखा कवि आ बेनी भारत के बरननकवि कहले बाड़न। (पन्ना -१३) । ओह समय में बरननकवि (वर्णकवि) राज दरबारी कवि लोग के कहल जात रहे जे अपना आश्रयदाता के अस्तुति आ गौरव - गाथा गाके उनका मान - स्वाभिमान बरनन करत रहलें। ऊ लोग भाँट भा चारन कवि कहात रहे। बेनी भारत बरननकवि रहलें। जे अपना बोली - भाखा में समय आ समाज का एक - एक पक्ष पर आपन भाव - विचार कविता के जरिए राखत रहे ओकरा के भाखाकवि कहल जात रहे। अपना बोली - भाखा में किसिम - किसिम के कविता लिखे वाला भाखाकवि रहले ईसानचंद।\nआचार्य शिवपूजन सहाय के अनुसार "हर्षचरितम् के महाकवि बाणभट्ट के बारे में बतावल जाला कि ऊ भोजपुर (साहाबाद जिला) जिला में, सोन नदी के पच्छिम छोर पर, बसल 'प्रीतकूट' गाँव के रहे वाला, सम्राट हर्षवर्धन (६०६-६४८ ई.) के समकालीन रहलें। (हिन्दी साहित्य और बिहार - संपादक - श्री शिवपूजन, प्रथम खंड, पन्ना - १)। बाणभट्ट 'हर्षचरितम्' के प्रथम उच्छ्वास में ईसानचंद के आपन मित्र बतावत लिखले बाड़न - 'भाषाकविरीशान: परंमित्रम्।' (हिन्दी साहित्य और बिहार, प्रथम उच्छ्वास - सं. श्री शिवपूजन सहाय, पन्ना -१)। एह आधार पर बिद्वान लोग ईसानचंद के गाँव बाणभट्ट के गाँव भोजपुर जिला के प्रीतकूट भा ओकरा आसपास के गाँव मनले बा। अब प्रीतकूट के नाम पेरू हो गइल बा। सम्राट हर्षवर्धन आ बाणभट्ट के समकालीन भोजपुर जिला का पेरू गाँव का एह भोजपुरी भाखा के कवि ईसानचंद के 'चिन्तातुराङ्क' के उपाधि मिलल रहे। आचार्य शिवपूजन सहाय 'शुक्ल अभिनन्दन ग्रन्थ' के हवाले से एगो अस्लोक के उलेख कइले बाड़न जवना में उनका 'चिन्तातुराङ्क' उपाधि के चर्चा बा - 'इति व: प्रशस्तिकार: कवि: स चिन्तातुराङ्क ईशान:। यत्पालनार्थमर्थयति पार्थिवस्तां स्थितिं श्रृणुत।।(कलकत्ता, सन् १९५५ ई., इतिहास - पुरातत्व - खंड - पन्ना - २००)\nआचार्य शिवपूजन सहाय जी 'जैन - साहित्य और इतिहास' के उलेख के आधार पर आगे लिखले बाड़न कि स्वयंभूदेव अपना 'पउमचरिउ' आ 'रिट्ठनेमिचरिउ' में अपना पहिले का कवि लोग का सङ्गे ईसानचंद के इयाद कइले बाड़न (नाथुराम प्रेमी, दूसरका संस्करन, सन् १९५६ ई. - पन्ना - ६)।\nनाथुराम प्रेमी अपना एह ग्रन्थ में ईसानचंद कवि के सप्तसती के २७५ आ ८४ गाथा के रचनाकार कहले बाड़न।(पन्ना - १९९-२००)\nअपभ्रंस के महाकवि पुष्पदन्त का 'अपभ्रंस - महापुराण' में भी एह भोजपुरी भाखा के कवि ईसानचंद का नाम के आदर से उलेख कइल गइल बा। 'शुक्ल अभिनंदन ग्रन् ' में श्रीलोचन प्रसाद पाण्डेय के कहनाम बा कि "ईसानचंद के रचना रायपुर आ नागपुर का संग्रहालयन के सुरक्षित शिलालेखन में बा। ऊ बहुते बड़ सानदार कवि रहलें, अइसन उनकर पद्य - रचनन ब्यक्त करेलन स। ऊ महासिव बालार्जुन के मतारी, मौखरी - नरेस सिरी सूर्यवर्मा के बेटी आ ' प्राक् - परमेश्वर ' बिसेसन से बिभूसित कोसलाधिपति सिरी हर्षगुप्त महाराज का महारानी के अपना प्रतिभा से अमर बना गइल बाड़न।" (इतिहास - पुरातत्व - खंड, पन्ना - १९९-२००)\nअब तक का उलेखन से ई उजागर होता कि सातवीं सदी का आरंभिक दसक में बिहार के भोजपुर जिला का पिअरो (तत्कालीन प्रीतिकूट गाँव) गाँव के भाखाकवि ईसानचंद भोजपुरी के पहिल कवि रहलें। इनका रचनन का अध्ययन - अनुसंधान के बादे भोजपुरी काव्य - साहित्य का प्राचीन परम्परा के ज्ञान बोधगम्य पाई।


नोकिया 630 Price in India, Full Specs - 31st May 2020 | Digit\nCurrent Best Price of नोकिया 630 is ₹ 0\nनोकिया 630 Specifications\nमॉडल : 630\nउत्पाद के नाम : Nokia 630\nनोकिया 630 Brief Description\nनोकिया 630 Smartphone 4.5 -इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 480 x 854 पिक्सल तथा पिक्सल घनत्व 218 पर इंच बा | फोन 1.2 Ghz Quad कोर प्रोसेसर से संचालित बा और एकर रैम 512 MB बा. नोकिया 630 Windows Phone 8.1 ओएस पे काम करेला.\nनोकिया 630 Smartphone March 2014 मे लॉंच भईल रहे|\nफोन मे 1830 mAh बैटरी लागल बा|\nनोकिया 630 मे कनेक्टिविटी के तरीका बा : ,GPS,HotSpot,\nनोकिया 630 के कैमरा मे Auto Focus,,Video Recording लोड बा|


जून 2014 – Anjoria\nMonth: जून 2014\nडेढ़ अछरी पाठशाला\nजून 30, 2014 Editor\n– डॉ० हरीन्द्र ‘हिमकर’ पेट आ पाटी का बीच खाई ना भर सकला से रूसल रहि गइली सुरसती हमरा बंश से आ हमरा अंश से जामल कवनो बिरवा पनिगर ना…\n११ जुलाई से बिहार में धूम मचाई ‘रेजा’\nके .बी .इंटरप्राइजेज बैनर के फिलिम ‘रेजा’ ११ जुलाई के बिहार में रिलीज़ कइल जाई. निर्देशक अजय कुमार झा आ निर्माता कबीर भट्ट हउवें. एह फिलिम में मिस कोलकता रहल…\n‘नगीना’ फिलिम में प्रदीप पाण्डेय चिंटू के धमाल आ कुछ अउरो खबर\nचर्चित निर्देशक राजकुमार आर.पाण्डेय के आवे वाली फिलिम ‘नगीना’ के एगो गाना के शूटिंग पिछला दिने मुंबई के चांदीवली स्टूडियो में करावल गइल. गाना के बोल रहे ‘कभी मिलने तो…\nशादी के एह मौसम में पिछला दिने भोजपुरी सुपरस्टार खेसारीलाल यादव आ अभिनय अउर खूबसूरती से लोग के दीवाना बना देबे वाली अभिनेत्री अंजना सिंह एक दोसरा के साथ सात…\nहमरा त तीसो दिन ना मिल पावल हनीमून काल के : नरेन्द्र मोदी\nजून 26, 2014 Editor\nप्रिय मीत लोग, आजु हमरा सरकार के एक महीना पूरा हो गइल. एह दौरान देश जन से अपार नेह छोह मिलल जवना से अउरी कड़ा मेहनत करे के बढ़ावा मिलल…\nवेल बिगन इज हाफ डन (बतकुच्चन 159)\nवेल बिगन इज हाफ डन. अंगरेजी के एह कहाउते जइसन भोजपुरी के कहाउत ह साधे समहुत सधे पुनाहुत. मतलब कि अगर कवनो काम के समहुत, शुरुआत, बढ़िया हो गइल त…\nअंधेर नगरी माने बिजली के बिना शहर\n– जयंती पांडेय रामचेला लइकन के बतावत रहले कि अंधेर नगरी के माने का होला. ओकरा खातिर जरूरत होला चौपट राजा के. बिना चौपट राजा के अंधेर नगरी होइये ना…\nदू गो चर्चित हत्याकांडन के राज खोले वाली फिलिम हवे ‘देख के’. पिछला कई साल से ‘सन्नाटे को चीरती सनसनी फिर देगी दस्तक’ सुनते आवाज के जादूगर श्रीवर्धन त्रिवेदी के…\nतन्वी मल्टीमीडिया बैनर के तर बनत फिलिम ‘दिल लागल दुपट्टे वाली से’ के प्रीमयर शो पिछला दिने मुंबई के अँधेरी का नवरंग सिनेमा में जोशो खरोश का साथ करावल गइल.…\n११ जुलाई से बिहार में देखावल जाई ‘फिर दौलत की जंग’\nएहघरी भोजपुरी सिनेमा में सबले चर्चित फिलिम ‘फिर दौलत की जंग’ ११ जुलाई से बिहार में आ २७ जून से गुजरात में देखावल जाई. बिहार में एकरा के पचास से…\nराकेश कुमार देखइहें ‘रानी की हुकुमत’\n‘प्यार कवनो खेल नाहीं’ जइसन सफल भोजपुरी फिलिम बना चुकल निर्देशक राकेश कुमार अब अपना अगिला फिलिम ‘रानी की हुकुमत’ के शूटिंग गोरखपुर आ आसपास में करावत बाड़न. राकेश सिने…


एक बाज की सच्ची कहानी | Hindi Book | EK BAAZ KE SACHCHI KAHANI - ePustakalay\nएक बाज की सच्ची कहानी | EK BAAZ KE SACHCHI KAHANI\nसितम्बर गुलाब - [Marathi]\nसप्तर्षी तारकांच्या दिशेत जा - [Marathi]\nहेनरीची कात्री - [Marathi]\nवंगारी मथाईच्या आशेच्या झाडांची गोष्ट - [Marathi]\nनसरीन ची गुप्त शाला - [Marathi]\nखुश शेर - [Hindi]\nमेरी बहन सुन नहीं सकती - [Hindi]\nरात - [Hindi]\nगाजर का बीज - [Hindi]\nकर्कश कोए - [Hindi]\n(9113 310 ?9[03 579५ 00७5५ - 30९ 310 10111, 30८८ 310 1011/1 - 311181129 1000 101 11611 1४४० 1011281% ८॥110/९५. माँ और पिता दोनों बाज़ व्यस्त रहते हैं. वो दिनभर ऊपर-नीचे उड़कर, अपने दो भूखे बच्चों के लिए खाना लाते हैं.


मिसिर पुराण: November 2014\nआय हाय हाय... शंकर जी के राम के बाल रूप में बिलमल देखी भवानी जी के डाह होता । तुलसीओ बाबा गज्जिबे लिखले बाड़ें ।\nदुआर पे चौकी बिछल रहे... गदहबेर के समय... गांवही के 3-4 जाना के साथे चर्चा चलत रहे । शुकन सिंह हमार हरवाह हवें... कान से तनी उंच सुनेले । देह दाशा के दुबर पातर बाकी बड़ खटनिहार... उहो किनारे बइठ के ना जाने केतना सुनत रहन आ केतना गुनत रहन बाकी अचानके पूछ देलन - ए बाबा, आज देउठान ह का दो... ई का हो ला ए देवता ?\nकाल्हे अंवरा त अक्षय नवमी के कथा कहले रहीं। सीधा में ढेर ठेकुआ आ कचवनिया मिलल रहे । उहे एगो प्लेट में सबहरिए रखाइल रहे । बतकही के साथे पगुरियो चलत रहे । अब शुकन चाचा के आग्रह कइसे टलाव ... आ ओपे आउरो लोग के कहनाम कि हाँ ए बाबा, सुनाइए दीं ।\nहमहूँ सुरू भइनी-\nकार्तिक के महिना में हमार आजी रोज भिनसारे दुआर पर शिवाला के इनार पे नहास... ओहिजे तुलसी जी के दीया बारस...\nजगा द राम तुलसी के भइले बिहान हो...\nजनम जनम अहिवात मिलि जयिहें हो राम...\nहमरा बड़ा जबुन बुझाए कि हेतना फजिराहे इ पूजा कइला के का काम बा ? बाकी एतना मालुम रहे कि एही दिनवें ऊख चुसेके भी बरत आवेला |\nआजी पूजा करिहें... तुलसी महारानी के...\nबियाह करायिहें शालिग्राम से... ऊख के माड़ो गड़ाई... तुलसी के गाछ के औरतन जईसन सजावल जाई |\nचूड़ी टिकुली सेनुर सभे टिकाई ... लाल चुनरी ओढा के नवकि कन्या बना देहल जाई |\nमजगर खेल रहे हमरा खातिर... फेर घर भर के लोग गीत गाई-\nकवना घरे भयिली अहवात...\nजगा द राम तुलसी के... भइले बिहान\nओही घरी हमनी के उ माड़ो के ऊख पे आपन हक जतायिब जा ....\nहई जरी (जड़) देने से चार पोर ऊख हमार... हई ऊख में सियार पदले बा... हम ना खायिब |\n( ऊख जब पाक जाला त कवनो कवनो पोर से फाट जाला, ओही जगह पे सब रस इकठ्ठा हो के , सुख के लाल हो जाला... हमनी के उहे कहीं जा कि इ सियार के पादल ह,एही से फाट गइल बा )\nहोत बिहान, हमनी के ओह माड़ो में से ऊख निकाल निकाल चूस जायिब जा |\nहमार बाबा, बड़हन कर्मकांडी... उनके श्रीमुख से सुनल कथा के एहिजा अपना से मगज से लबरत बानी –\nइ कथा ब्रह्मा जी कहले...\nदेवता लोग के कहला पे...\nमतस्य अवतार- वेद रक्षा ; फोटो-विकिपीडिया\nए हो देवता लोग ! जानते बाड़... बुढा गईनी... दोसरकन के जिनगी के रूप गढ़े में थाक गइल रहीं त अन्घी लाग गइल | एह सुतला में हमार मुंह खुला रह गइल\nओह घरी एगो राक्षस ... नांव ओकर शंखासुर ... बड़ा बदेल रहे... भयंकर उत्पाती |\nहमार मुंह त खुला रहले रहे... उ हमार मुंह में खेलत सभे वेद लोग के उठा ले गइल... वेद लोग हमार लईका...\nअब हम बुढा से उ राकस धराये के मान के रहे !!?? उ त लेके समुन्दर के तली में समा गइल |\nहमरा कुछो बुझाइल ना त बिसनु भगवान भी गईनी | अब रउरे आसरा बा... सब वेदन के हमरा के लौटाईं |\nतब बिसनु भगवान मछली बन के समुन्दर में गइले... बड़ा घनघोर लड़ाई भइल... शंखासुर के मार के वेद के अपना साथे ले अइले |\nबाकी एह लड़ाई में बिसनु भगवान थाक गइले | सुस्ताये खातिर शेषनाग के शैया पे लेटले त नींद लाग गइल |\nनींद अस कि टूटे ना... अब सभके चिंता भइल कि भगवाने सुत जयिहें त संसार के पालन के करी ?\nबिसनु भगवान के तुलसी से बड़ा प्रेम... सभे देवता कहले कि जब ले भगवान नईखन जागत तब ले तुलसी माई संसार में कल्याण करिहें |\nतुलसी जी बैकुंठ से धरती पे आ गइली ... करीब चार महीना बाद बिसनु भगवान के देह हिलल... देवता लोग लगले मंगल गावे -\nअब बिसनु भगवान के नींद टूटल त तुलसी के खोजले....\nसभे कहल उ त राउरे कार करत बाड़ी संसार में, अब जब रउरा जाग गईनी त उनका के ले आयीं | बिसनु भगवान उनका के लावे एह संसार में अयिले | त तुलसी नवका दुलहिन बनके उनका भा गइली | दुनो जाना के बिरह दूर भइल आ फेर तुलसी बैकुंठ पधरली | आ बिसनु भगवान आपन डिउटी... अरे संसार के पालनकरता वाला.... संभलन |\nअब एह दिन के संसार के लोगन तुलसी आ बिसनु के बियाह के रूप में मनावेला | आ एही दिन बिसनु भगवान नींद से उठले त एकरा के देवठान (देव- उठान) कहल जाला |\nनवका पौधा ऊख के... मीठ – रसदार ... आ पानिफल सिंघाड़ा इहे कुल्ही पूजा में चढ़ावल जाला | कहे के त बिसनु भगवान के जागे के परब ह , बाकी देखल जाओ त इ अपना भीतर के देवत्व जगावे के परब ह | त परेम पूर्वक बिसनु-तुलसी के गीत गाईं, मीठ- मीठ ऊख चूसीं आ दुनिया में अपना के मीठ बनायीं |\nब्याह ले जयिहें शालिग्राम , ए रामा मोरे अंगनवा....\nत कथा बस अतने बा... लीही बिसनु भगवान के नाव .... कहाँ तुलसी बाबा बतियावत रहीं जा तबले तुलसी माई आ गइली । जै जै हो तुलसी माई\nPosted by ShashiRanjan Mishra at 9:09 AM


आरकेस्ट्रा से शुरु होके रिकार्डिंग स्टूडियो ले – Anjoria\nआरकेस्ट्रा से शुरु होके रिकार्डिंग स्टूडियो ले\nयूपी के सोनभद्र के रत्ना पाण्डेय जब पहिला पहिल गायकी का क्षेत्र में डेग धरली त उनुका सगे संबंधियन के एक कहना रहे कि रत्नवा नाक कटा दिहलसि ! अब जब रत्ना आरकेस्ट्रा से आगा बढ़ के स्टूडियो में आपन गाना रिकार्ड करावे लागल बाड़ी, देश विदेश में स्टेज शो करे लागल बाड़ी त विरोधियन के बोलती बन्द बा आ सभे रत्ना के गायकी के आनन्द उठा रहल बा. रत्ना के पिताजी हमेशा रत्ना के साथ दिहलें, हौसला बढ़ावत रहले. रत्ना आजु के भारतीय समाज में लड़कियन के स्थिति के प्रतीक बाड़ी जेकरा के आपन प्रतिभा सामने ले आवे के मौके ना दिहल जाला. हाल ही में जब रत्ना पाण्डे स्टूडियो में फिल्म “राम लखन” खातिर आपन गाना रिकार्ड करवली त ओहिजा मौजूद सभे केहू उनका कण्ठ के प्रशंसा करे लागल.\nरत्ना पाण्डेय कई एक संगीत एलबम में गा चुकल बाड़ी. आवे वाला दिन में फिल्म “रामलखन”. “अग्निकुण्ड”, आ “दिल तोहरे प्यार में पागल हो गइल” में रत्ना के गाना सुने के मिले वाला बा. रत्ना पाण्डेय भोजपुरी फिल्म “रामलखन” के प्रस्तुतकर्ता एडवोकेट नागेश मिश्रा आ निर्देशक इकबाल बख्श के खूबे प्रशंसा करेली कि ऊ लोग उनकर बहुते हिम्मत बढ़ावल. कहली कि मन बा कि फिल्म में अभिनयो करतीं बाकिर तबे जब कवनो साफ सुथर किरदार करे के मिलो. रत्ना पाण्डेय के भरोसा बा कि उनकर भविष्य बढ़िया बा आ लोग उनकर बड़ाई करी.\nJourney from orchestra to studio


कमजोर औरतन का देश में फूहड़ “स्लट वाक” – Anjoria\nकमजोर औरतन का देश में फूहड़ “स्लट वाक”\nAug 24, 2011 भोजपुरी, लस्टम पस्टम, स्लट वाक\nअखबारन में पढ़ि के आ फोटो देखि के रामचेला पुछले बाबा लस्टमानंद से कि, का हो बाबा ई जे सुनाऽता “स्लट वाक” से का हऽ ? कामिल बाबा के डिक्शनरी में त लिखल बा स्लट माने फूहरि मेहरारू, कुलटा, कुतिया आ ढीठ मेहरारू. लेकिन फोटो ओकनी के अइसन नइखे लागत, त ई का ह स्लट वाक ?\nबाबा कुछ देर सोचले आ फेर कहले, स्लट वाक के माने जानल बड़ा कठिन बा. आजु अपना देश में लोकपाल बिल का ह ई जानल जियादा आसान ह लेकिन स्लट वाक के माने जानल ओकरो ले कठीन बा. आ जहाँ तक अपना देश के लोग के सवाल बा ऊ कवनो बात पर पहिले चउँके ला आ तब भउँके ला आ तब टोकेला आ ओकरा बाद रोकेला. जब सबसे हार जाला त खुद चउँकावे वाला पार्टी में शामिल हो जाला. अब देखऽ ना, हाले में स्लट वाक के एगो बड़हन फोटो एगो अंगरेजी अखबार में छपल रहे जेहमें एगो मोट मेहरारू आपन एगो अंग के देखावत रहे. ओह जुलूस में शामिल अउरी मेहरारू सब कुछ ना कुछ देखावत रहली सँ. फोटो बड़हन रे आ अंगरेजी के अनपढ़ो लोगन के धेयान अपना इयोर खींचत रहे. ऊ फोटो देखे वालन के पहिले चउँकावत रहे आ फेर लोभा लेत रहे. अबहीं हाल में दिल्लीओ में कुछ मेहरारू स्लट वकिइली सँ. कवनो ना कवनो अंग उघरले लोग के देखे खातिर आमंत्रित करत निकलली सँ. नारा लगावत रहीं सँ कि ई जे बा नया स्त्रीवादी आन्दोलन होखी. होखो भाई. ई देश आजाद ह, सबके अभिव्यक्ति के आजादी बा. हम विदेश के नकल काहे ना करी ? पच्छिम के देशन में जवन कुछ भइल ओकर नकल अपनो इहाँ हो गइल. ओने मउगन के “गे” आन्दोलन चलल त अपनो देश में “गे” समाज बन गइल. ओने नूडल स्ट्रैप चलल त एनहुं चल गइल. जवन उहाँ होला तवन एहिजो हो जाला. ओने सिविल सोसाइटी बनल त एनहुं बन गइल. ओने तहरीर चौक बनल त एनहुं जंतर मंतर का लगे तहरीर चौक बना दिहल गइल. जहाँ ले एह शब्द के चलन में आवे के सवाल बा त एकरा पीछे एगो पुलिस वाला के करतूत बा. एक हाली एगो मेहरारू कवनो फूहर ड्रेस पहिर के सड़क पर जात रहे. ओकरा के ऊ पुलिस वाला कहलसि कि, ई का स्लट ड्रेस पहिरले बिया. अब ऊ गरीब के का मालूम रहे कि बात के बतंगड़ बन जाई. एकरा बाद एगो आंदोलन शुरु हो जाई. आ ऊ आंदोलन दिल्ली चलि आई. पहिले अइसन सब काम मुंबईये मे होत रहे. अब दिल्ली तमाशा के शहर हो गइल बा. ओहिजा लोकसभा में लंगूर के नाटक से ले के बाबा रामदेव के स्टेज पर कूदला तक के लीला होला.\nबाबा कहत गइले, दिल्ली में दुनिया भर के चैनल बाड़े सँ. आप खबर दीं ना कि दउरल चलि अइहे सँ. एकदम चकाचक लाइव कवरेज ! दिल्ली में बहसो बा, मुद्दो बा, आ मजो बा. स्लट वाक होई त लोग चउँकी, भूंकी. आ सरकार हरान पुलिस परेशान. चैनल वाला कहीहे सँ वाह क्या सीन है ? हमार देश केहू से कम नइखे. अपना इहाँ सब कुछ नकले नइखे, कूछ मौलिको बा. जइसे लाखन कन्या के पेटे में मुआ दिहल जाला. हर पाँच सेकेन्ड पर एगो महिला रेप के चाहे परिवार के हिंसा के शिकार हो जाले. कतना मेहरारू के आनर कीलिंग के नाँव पर मुआ दिहल जाला आ कतना मेहरारू दहेज के कारण मर जाली सँ. एकरा खातिर ई ललन लोग कवनो वाक नइखे करत लोग आ ना कवनो वाकया होत बा. अपना समाह में औरत आजुओ कमजोर बाड़ी सँ, सरकार औरतन के ताकत दिहलसि लेकिन ताकतवर औरते ओकर प्रचार कर सकेली सँ. कमजोर औरत हमेसा कमजोरे रही. जे ओने बा ऊ एने नइखे. अब नेता लोग ई कमी के ढाँपे ऊ दोसर बात बा. ई सुन के चउँकऽ मत रामचेला आ ना भूंकऽ. इहो एगो खबरे ह.\nबाबा हजारे आ हजार गो बात\nOne thought on “कमजोर औरतन का देश में फूहड़ “स्लट वाक””\n” एकरा खातिर ई ललन लोग कवनो वाक नइखे करत लोग आ ना कवनो वाकया होत बा. ” ई वाक्ये सबसे जादे महत्व के बा।


भोजपुरी में खबर (बुध,6मई 2015) – टटका खबर\nतेरह बरीस से लटकल केस के फैसला आज आवे वाला बा. साल 2002 में सलमान खान के कचार के भागे का मामिला में आरोपी बनावल गइल रहे. तबसे आजु ले एह मामिला के फैसला ना हो सकल. हर तरह के कानूनी दांँवपेंच आजमावल गइल. अब देखल जाव कि आजु कवन फैसला आवत बा. वइसे बाबा तुलसीदास कह गइल बाड़न कि समरथ के नहीं दोस गुसाईं आ हमनियो के अदालत कुछ कुछ एही तरह से काम करेले. नेशनल हेराल्ड मुकदमा के सुनवाई करे के समय नइखे, तीस्ता के फोने पर जमानत दे दीहल जाला, पचौरी, केजरीवाल, रामनरेश यादव वगैरह का खिलाफ चले वाला मामिलन पर रोक लगा दिहल जाला. एगो अपवाद बुड़बक सुब्रत राय का मामिला में देखे के मिलत बा बाकिर ओहिजो सुब्रत राय के गलती का चलते.\nदिल्ली महिला आयोग के नोटिस आखिरकार कुमार विश्वास के मिलिए गइल आ अब ऊ आज बुध का दिने आयोग का सोझा पेश हो सकेलें.\nअंबाती रायुडू के नाबाद 49 आ कप्तान रोहित शर्मा के 46 रन का पारी का चलते युवराज सिंह के हाफ सेन्चुरी बेकार हो गइल आ मुंबई इंडियन्स आईपीएल मुकाबला में दिल्ली डेयरडेविल्स के पांच विकेट से हरा दिहलसि.\nसेना के मंगल का दिने देश में बनल बहुते आधुनिक मिसाइल ‘आकाश’ सँउप दीहल गइल. तीस बरीस का मेहनत का बाद बनल एह मिसाइल से सेना के मारक क्षमता बहुते बढ़ जाई. जमीन से आसमान में मार करे वाला एह मिसाइल से 25 किलोमीटर दूर ले निशाना साधल जा सकेला.\nमीडिया के चमचई से चमकल केजरीवाल के आआपा गोल अब मीडिया पर नजर राखे के बात करत बावे. पहिले आशुतोष जइसन अनेके पत्रकार आपना पत्रकारिता के इमानदारी छोड़त चैनलन पर केजरीवाल के चमकवले आ जब उनकर भेद खुले लागल बा तब मीडिया पर हमलावर बन गइल बाड़न. वइसे अब ले पता नइखे कि केजरीवाल सरकार नजर राखिए के का कर ली. शायद ई ओही तरह के बात होखी जब कवनो गाड़ी का पाछा करत कुकुरो के पता ना होखे कि गाड़ी पकड़िए ली त का कर ली.\nकांग्रेस के महतारी बेटा मोदी सरकार के चेहरा बेरंग करे में लागल बावे लोग. राज्यसभा में बहुमत ना रहला का चलते मोदी सरकार बहुते कुछ काम नइखे कर पावत आ कांग्रेस हर ऊ पेंच फँसावे में लागल बिया जवना से देश के विकास के काम रुक जाव.\nअगर आबादी बढ़े के रफ्तार इहे रहल त साल 2028 ले भारत के आबदी चीनो ले बेसी हो जाई. आबादी पर काबू करे के हर कोशिश बेकार हो जात बा काहे कि देश के एगो समुदाय परिवार नियोजन के अपना रिलीजन का खिलाफ माने ला. कई कई गो शादी आ दर्जनो बच्चा पैदा कइल ओकर धार्मिक अधिकार जइसन हो गइल बा.\nअंतरराष्ट्रीय बाजारन से आइल खराब संकेत के असर घरेलुओ बाजार पर पड़ल बा. काल्हुओ शेयर बाजार गिरल रहे आ आजुवो ओकरा में गिरावट लउकत बा.\nअपना मेहरारुवन से परेशान लोग काल्हु दिल्ली के जंतर-मंतर पर प्रदर्शन क के दहेज प्रताड़ना कानून में संशोधन के मांग कइल.\nकांग्रेसी सरकार में मंत्री रहल कपिल सिब्बल अब सिनेमा के गाना लिखे लागल बाड़े. एगो फिलिम ‘जैनब-ए सेलीब्रेशन ऑफ ह्यूमैनिटी’ खातिर ऊ पाँच गो गाना लिखले बाड़न. एह राजनीतिक संदेश व‌ाली फिलिम में हिन्दू लड़िका के मोहब्बत मुसलमान लड़िकी से देखावल गइल बा. फिलिम के आंत का बारे में अबहीं पता नइखे. हो सकेला कि फिलिम में लड़िका के मजहब बदल लीहल देखावल जाए.\nभारत-जापान हॉकी टेस्ट सीरीज के दुसरका मैच में भारत जापान के2गोल से हरा दिहलसि. जापान कवनो गोल ना कर सकल. पहिला मैच बराबरी पर छूठल रहुवे,\nवित्त मंत्रालय मंगल का दिने साफ कर दिहलसि कि रसोई गैस खातिर मिलेवाला सबसिडी पर आयकर ना देबे के पड़ी. कुछ लोग के अनेसा रहुवे कि बैंक में आइल एह सबसिडी पर आयकर देबे पड़ सकेला.\nबिहार विधानसभा चुनाव में भाजपा अपना मौजूदा संघतियने का साथे मैदान में उतरी आ कवनो नया दल के शामिल करे के कवनो योजना नइखे.\nबिहार विधानसभा चुनाव से पहिले राजद आ जदयू के रस्साकसी जारी बा. काल्हुए खबर आइल रहुवे कि दुनू का बीच सीट के समझौता हो चलल बा आ अब खबर आइल बा कि कुछ लोचा अबहियो मौजूद बा जवना चलते नयका पार्टी बनावे खातिर होखे वाला बइठक फेरू टार देबे के पड़ल बा. असल में जनता परिवार के विलय के सबले अधिका विरोध मुलायम के गोल का तरफ से होखत बा. एह लोग के कहना बा कि पहिले बिहार के चुनाव लालू आ नीतीश मिल के लड़ लेव लोग. जीतल लोग त विलय हो जाई बाकिर हारल लोग त यूपी में समाजवादी गोल के नुकसान हो जाई.\nविदेश से चंदा ले के देशहित का खिलाफ काम करे वाली संस्थआ ग्रीनपीस इंडिया का लगे अब अपना कर्मचारियन के तनखाहो देबे लायक धन नइखे रहि गइल. अधिका से अधिका एक महीना के खरचा बाँचल बा. संस्था अपना विदेशी आका लोग से देश के सरकार पर दबाव बनाववे के कोशिश करत बिया.\nकेन्द्र सरकार बिना कवनो भेदभाव सभका ला इंटरनेट के उपलब्‍धता बनवले राखे का पक्ष में बिया, ई बात राज्यसभा में संचार आ सूचना प्रौद्योगिकी मंत्री रविशंकर प्रसाद कहलन.\nभारतीय प्रतिस्‍पर्धा आयोग देश में काम करत पांच गो बड़हन ऑनलाइन खुदरा कंपनियन के गलत व्‍यापार के आरोप से मुक्त कर दिहलसि. एह कंपनियन में शामिल रहे फ्लिपकार्ट, स्‍नेपडील, अमेजन, जाबोंग आ मंत्रा. आयोग के कहना बा कि ई लोग कवनो मानदंड के नइखे लँघले.\nयूपी सरकार शामली जिला के ऊन कस्बा आ मैनपुरी जिला के घिरोरपुर के तहसील बनावे के फैसला कइले बिया.\nबिहार में डॉक्टर दंपति के किडनैपिंग का बाद अबले कुछ पता नइखे चलल. बिहार सरकार कई गो बड़हन पुलिस अधिकारियन के तबादला कर दिहले बिया.\nपूर्व मध्य रेलवे के सासाराम-आरा रेलखंड पर बराव का नियरा रेल फाटक पार करत एगो ऑटो रिक्शा पटना-भभूआ इंटर सिटी एक्सप्रेस से टकरा गइल जवना चलते पाँच लोग गंभीराहे घवाहिल हो गइल बा.\nसिवान जिला के हुसैनगंज थाना के सिधवल गाँव में कुछ बदमाश एगो लड़़िकी का चेहरा पर तेजाब फेक के घवाहिल क दिहले. लड़िकी के इलाज सदर अस्पताल मेंं करावल जात बा.\nअगर रउरा अपना जिला जवार के खबर भेजल चाहत बानी त ओकरा के ट्वीटर पर #टटकाखबर हैशठैट लगा के ट्वीट क दीं.\nNews in Bhojpuri, भोजपुरी में खबर, टटका खबर,\nभोजपुरी में खबर (बियफे,7मई 2015)


भोजपुरी पट्टी से 24 मार्च 2018 शनिचर के 8 खबर – टटका खबर\nवाराणसी नगर निगम सदन में पार्षदन के बवाल, चार जने हिरासत में\nवाराणसी, 24 मार्च (वार्ता). वाराणसी नगर निगम कार्यकारिणी सदस्यन के चुने के मांग अनदेखी करत सदन के बइठक स्थगित भइला से नाराज विपक्षी पार्षद जमके हंगामा कइलें. एह पर पुलिस प्रयोग करत सपा पार्षद भैया लाल यादव आ निर्दलीय सुनील यादव अउऱ बबलू शाह समेत चार जने के हिरासत में ले लिहलसि. सदन के बइठक शुरु होखते कांग्रेस पार्षद सीताराम केशरी कार्यकारिणी चुनाव करावे के मांग कइलन, बाकिर महापौर मृदुला जायसवाल एगो भाजपा पार्षद के पत्नी के मृत्यु से संबंधित शोक प्रस्ताव सकारत सदन स्थगित क दिहली. एही पर विपक्षी पार्षद भड़क गइलें आ बवाल काटे लगलें.\nमऊ में मुठभेड़ का बाद तीन गो बदमाश गिरफ्तार\nमऊ, 24 मार्च (वार्ता). मऊ के चिरैयाकोट इलाका में शुक का राति कार सवार शराब माफियन के रामनवल डिग्री कालेज का लगे घेराबन्दी भइल त ऊ पुलिस पर फायरिंग क दिहलें सँ. एकरा बाद जबाबी कार्रवाई में अकबरपुर के अभिषेक श्रीवास्तव नामके बदमाश घाहिल हो गइल आ ओकर दू गो साथी, मऊ के रानीपुर निवासी अनन्त मौर्या आ वाराणसी के फूलपुर निवासी चंकी दीक्षित उर्फ रोशन, के गिरफ्तार क लीहल गइल. एकनी का लगे से दू गो तमन्चा, छह गो कारतूस वगैरह बरामद कइल गइल.\nजौनपुर में दू गो अध्यापक निलम्बित\nजौनपुर, 24 मार्च (वार्ता) जौनपुर में शिक्षण कार्य में लापरवाही बरते का आरोप में दू गो अध्यापकन – विनीत कुमार सिंह आ राजेश कुमार सिंह – को निलम्बित कइल गइल बा आ अंशू गुप्ता अउर प्रशांत सिंह के एक दिन के वेतन काटत ओह लोग के प्रतिकूल प्रविष्टि देत रपट जिला प्रशासन के भेजल गइल बा.\nइलाहाबाद में व्यावसायिक भवन में आग लागल\nइलाहाबाद, 24 मार्च (वार्ता). इलाहाबाद के सिविल लाइंस इलाका के व्यस्ततम सुभाष चौराहा से 500 मीटर दूर साई टावर बिल्डिंग के एगो बुटिक में आग लाग गइल. सूचना पावते दमकल के गाड़ी चहुँपली सँ आ आधा घंटा भीतरे आगि पर काबू पा लीहल गइल. एहमें केहू घवाहिलो नइखे भइल.\nजौनपुर में ट्रक का धक्का से शिक्षिका के मौत\nजौनपुर, 24 मार्च (वार्ता). जौनपुर के गौराबादशाहपुर इलाका में ट्रक से धक्का लगला का चलते बासुपुर गांव के रहेवाली सरोजा सिंह (40) के मौत हो गइल आ उनुका स्कूटी पर बइठल दोसर शिक्षिका नीलम अपना बेटा सनी (8) समेत घवाहिल हो गइली. ई लोग मुफ्तिगंज बिकास खण्ड के कदहरा प्राथमिक विद्यालय में शिक्षिका हवे.\nबिहार में सात करोड़ का चरस बरामद\nरक्सौल 24 मार्च (वार्ता). भारत-नेपाल सीमा से सटल पूर्वी चंपारण जिला के रक्सौल इलाका के सदकिया टोला गांव का लगे से सशस्त्र सीमा बल के जवान सात करोड़ रुपिया से अधिका दाम के चरस बरामद कइलसि बाकिर कवनो तस्कर के गिरफ्तारी ना हो सकल.\nगाजीपुर में कार का धक्का से सब्जी बेचेवाला मरल\nगाजीपुर 24 मार्च (वार्ता). गाजीपुर कोतवाली इलाका में कार के धक्का से बबेड़ी गांव के सीताराम (30) के मौत हो गइल आ बंशीबाजार के राजू उर्फ भुट्टन आ सुनिल नाम के एगो अउर नवही घवाहिल हो गइलें.\nजौनपुर में एगो किशोरी के लाश पेड़ पर लटकल मिलल\nजौनपुर , 24 मार्च (वार्ता). जौनपुर के महराजगंज इलाका के सरायदुर्गादास गांव में बाजार का पश्चिम नहर किनारे अमरूद के बगइचा में रमेश प्रजापति के 15 बरीस के बेटी रागिनी के लाश सबेरे पेड़ पर फांसी से लटकल मिलल. गाँन वालन के अनेसा बा कि ओकरा साथे दुष्कर्म का बाद ओकर हत्या के के लाश पेड़ से लटकावल गइल बा.\nTags: इलाहाबाद, गाजीपुर, जौनपुर, बेतिया, मऊ, रक्सौल, वाराणसी


चिदंबरम,शिवकुमार के बाद अब कमलनाथ की बारी ! - पॉलिटिक्स वाला\nSunday 22 Sep 2019 / 5:19 AM\nPublish Date: 10-09-2019 / 5:11 अपराह्न\nUpdate Date: 10-09-2019 / 5:11 अपराह्न\nपिछला पोस्ट:पिछला चंद्रयान ने कहीं ट्रैफिक पुलिस तो नहीं देख ली !\nअगली पोस्टअगला अब मोदी होंगे अगले राष्ट्रपिता !


भोजपुरी गीतन में सुराज अउर गाँधी – Anjoria\nJune 25, 2014 Editor देश आ समाज, निबन्ध, साहित्य 0\n– डॉ० हरीन्द्र ‘हिमकर’\nइतिहास के सचाई ह कि बिहार के चंपारण जिला में अंगरेजन के बनावल निलही कोठियन के अत्याचार आ आतंक से त्रस्त होके राजकुमार शुक्ल साल 1916 में एहिजा के पीड़ितन के सनेसा ले के लखनऊ चहुँपले. ओहिजा गाँधी जी के सरलता, सहजता, सहृदयता से प्रभावित हो के उहाँ से चंपारण आवे के निहोरा कइलन. खुद गाँधी जी एह बारे में लिखले बानी कि ‘राजकुमार शुक्ल चंपारण के एगो किसान रहले. उनका प दुख के पहाड़ टूटल. एही दुख से उनका मन में आइल कि निलहा अत्याचार से सभका के मुक्ति दिआवल जाव. उ चाहत रहले कि हम खुद आ के चंपारण के किसानन के दुर्दशा देखीं. एहसे हम कहनी कि ठीक बा, अपना दौरा में चंपारणो के शामिल करब आ ओहिजा एक दू दिन रुकबो करब.’\nएह प शुक्ल कहलन कि, ‘एक दिन बहुत होखी, एक बेर अपना आँखि देखीं त सही!”\nचंपारण के इहे यात्रा से गाँधी के ‘महात्मा’ बना दिहलसि. उनका तेज आ ओज में निखार आइल. एहिजा के किसानन के दुर्दशा देखि उ मोहात आ पघिलत चल गइलन आ करुणा आ दया के महात्मा बन गइलन. एहिजा के जन जन से प्यार आ सम्मान पा के उनकर आत्मा बरियार होत गइल. जेनिए जासु ओनिए लाखो लोग गाँधी में सम्मान के भाव से भरल जयघोष लगावसु आ निलहन का खिलाफ आन्दोलन मजगर बनत जाव. गाँधी अपना आत्मकथा में एह बाति के सहजता से सकारत लिखले बाड़न कि, ‘बिहारे हमरा के भर हिन्दुस्तान में जनवलसि. एहसे पहिले हमरा के केहू जानतो ना रहुवे. बीस बरीस ले अफ्रीका में रहला का चलते हम हब्शी बन गइल रहीं. जब चंपारण अइनी त पूरा हिन्दुस्तान जाग उठल. पहिले जानतो न रहीं कि चपारण केने बा ? बाकिर जब एहिजा अइनी त बुझाइल कि बिहारी लोगन के हम सदियन से जानत रहनी आ उहो हमरा के जानत रहले.\nवइसे त भोजपुरी का इलाका में अंगरेजन का खिलाफ साल 1857 का पहिलही से आग सुनगत रहुवे. आ एही चलते गाँधी के सफलता भोजपुरी के पूरा इलाका के आस, विश्वास, संघर्ष, उत्कर्ष आ राष्ट्रभक्ति के भावना से भर दिहलसि. गाँव-गाँव से उठल एह आवाज में देश के आजादी के छटपटाहट देखावत जतावत गीतन के धार फूट पड़ल. चंपारण, छपरा, सोनभद्र, गोरखपुर, मिर्जापुर, आजमगढ़, बलिया, गाजीपुर, आरा, सासाराम जइसन जनपदम में ई गीत आजादी के चेतना के लौ जगावे में आग में पड़ल घीव जइसन काम कइली सँ. एही समय रघुबीर नारायण आपन ‘बटोहिया’ गीत लिखनी जवन मशहूर भइल आ जनमानस में देश के प्रकृति, संस्कृति, साहित्य, विचारधारा, दर्शन, शौर्य वगैरह के जानकारी जगवलसि आ लोग के जबान प चढ़ि के गदर के आग अउरी लहकवलसि.\n‘बटोहिया’ गीत के ई लाइन आजुओ लोग का जबान पर चढ़ल मिलेला –\nसुन्दर सुभूमि भईया भारत के देसवा से,\nमोरे प्राण बसे हिम खोह रे बटोहिया.\nतीन द्वार सिंधु घहरावे रे बटोहिया.\nजाहु जाहु भईया रे बटोही हिन्द देखि आउ,\nजहवाँ कुहुकि कोईली बोले रे बटोहिया.\nएही कड़ी में, एही तर्ज प प्रिंसिपल मनोरंजन प्रसाद सिंह साल 1920-21 में ‘फिरंगिया’ गीत रचलन. एह गीत में अंगरेजन के अत्याचार के सही चित्रण भइल बा –\nसुन्दर सुघड़ भूमि भारत के रहे रामा,\nआजू इहे भइल मसान रे फिरंगििया.\nअन्न, धन, जन, बल,बुद्धि सब नास भइल,\nकवनो के ना रहल निसान रे फिरंगिया.\nजहवाँ के लोग सब खात न अघात रहे\nरुपिया से रहे मालामाल रे फिरंगिया.\nउहे आजु जेने-जेने अँखिया घुमा के देखीं,\nतेने-तेने देखीले कंगाल रे फिरंगिया.\nचंपारण के एगो किसान बेतिया दरबार जा के आपन दर्द एह गीत में सुनवलसि –\nराम नाम भये भोर,\nगाँव निलहा के भइलें.\nदहतर में सब धान,\nगोयड़ा में नील बोअइलें.\nभये आमिल के रान प्रजा सब भयउ दरबारी\nमिलजुल लूटे गाँड गुमस्ता औ पटवारी.\nएही कड़ी में के अगिला गीत रहे –\nचलु भईया, चलु भईया सभेजन हिली मिली\nसुतल जे भारत के भाई जगाईं जा.\nअमर के किरति बड़ाई दादा कुँवर के\nगाई गाई चलु सुतल भाई के जगाईं जा.\nएगो अउर गीतकार चंपारणवासियन के दरद एह गीत में बतवलन –\nपरल बा टिकसवा के बोझ\nधरमवा के खून भइल.\nचलीं चलीं गाँधी महाराज,\nदेखीं अजबे कानून भइल.\nचंपारण सत्याग्रह राष्ट्रीय आन्दोलन के पहिला डेग रहल. ओह दौर में गाँधी में देशवासियन के भरोसा एह गीत में झलकत बा –\nजबसे भइलें गाँधी बाबा के जनमवां\nसुन हे भारतवासी.\nदेसवा होखे लागल आजाद\nदेसवा कारण गाँधी गइले जेलखनवां\nकरे खातिर देसवा आजाद\nगाँधी के जेल गइला से जनमानस से जेल यातना के डर खतम हो गइल रहे आ इहे भाव एह गीत में उभरल बा –\nगाँधी के आइल जमाना,\nदेवर जेलखाना में गइलें.\nजबसे जमे सरकार बहादुर\nभारत मरे बिना दाना.\nहाथ हथकड़िया बा गोड़वा में बेड़िया\nदेसवा पर भइलें दिवाना,\nआजादी ला जेल गइले खेतिहर के पत्नी के मन के भाव एह गीत में देखीं –\nजेवना लिहले कुंजन में खड़ी\nकब होइहें सुरजवा जी.\nगाँधी चलन मन भावे सजन,\nपनिया लिहले कुंजन में खड़ी\nगाँधी आ खादी से एह इलाका के लोग के कतना गहीर भावनात्मक लगाव रहे, एकरो के सैकड़ो लोकगीत में सुनल जा सकेला –\nरंगल खादी के चुनरिया लहरदार बा,\nपहिरऽ दिल तोहार बा ना.\nचुनरी बाटे तीन पटिया\nओमे लागल बा किनरिया\nओह में सगरो गाँधी बाबा के जयकार बा\nगाँधी अपना चंपारण प्रवास का दौर में एहिजा के दलितन के जवन पीड़ा देखले ओहसे उनका आश्रम आ रोजगार सिखावे वाल स्कूल खोले के दिशा में सोचे के मजबूर होखे के पड़ल. चंपारण के नजरअंदाज कइल आ अनबढ़ धरती गाँधी के आर्थिक सोच के जननी बन गइल. गाँधी के एह खुदराज वाली सोच के असर एह गीतन में देखल जा सकेला –\nमोरा चरखा के टूटे ना तार,\nचरखा चालू रहे.\nगाँधी बाबा चललें दुलहा बनके\nदुलहिन बने सरकार,\nभारतबसिया हो, गाँधी के सनेसवा मन में रखीह\nखेत खेता बांगा बोअवइह, रूपिया होइहें ढेर\nसूतवा काति के कपड़ा बिनिहऽ, मति करीह तू देर.\nगाँव गाँव पंचायत करिके, झगडा लीह फरियाइ,\nअपने घर के निन्दा गिल्ला, पर घर काहे जाई?\nचरखा मंगाइब हम सईंया के घिरिआई के\nबृन्दाबन पठाई के ना.\nकाते हमर पड़ोसिन घर में, सँझिया भोरे आ दुपहरिया में\nहमके लजवावे गाँधी बात बताई के\nऊँचनीच समुझाई के ना.\nचारू चउखाड़ा में गाँधी पुकारे\nकइसे आई सुरजवा,\nबलम हमे ला द चरखवा जी.\nजबसे चरखवा गँउवा में अइलें\nबिगड़ल करम बनि गइलें.\nबलम हमें ला द चरखवा जी.\nसुतवा काति काति जइबो बजरिया\nकइसन सुदिन आई गइलें.\nएहिजा के सहज-सरल लोग के मन में आजादी ला लड़े वाला वीरन के छवि त्यागी, तपस्वी, योगी आ महात्मा के रूप में स्थापित हो गइल –\nगाँधी बाबा जोगििया, जवाहर बैरगिया,\nराजिन्दर बाबू भइलें साधू आ फकिरवा,\nहो राजिन्दर बाबू ना..\nसादगी आ सहजता से भरल गाँधी के सर्वहारा वर्ग ला खड़ा भइल देखि के शिवभक्ति ला प्रचलित नाचारी धुन पर ई गीत फूट पड़ल –\nएह पार गंंगा कि ओह पार जमुना\nबीचही में नईया लागी गइले\nगाँधी के कोठा अटारी उनुका मनहु ना भावे,\nजेहलवे मन भावे बाबा गाँधी के.\nलोकप्रचलित धुन पर रचल ई सभ गीत हताश आ निराश जनता के झकझोर के जगा दिहलसि. एही कड़ी में साल 1942 के आंदोलन का समय जनकवि रामदेव द्विवेदी ‘अलमस्त’ अपना गीतन से जनता के जगावल शुरु कइलन –\nतोरा घरवा में पइसल बाटे चोर\nअँजोर क के देख भईया ना.\nजहवाँ जनमल वीर शिवाजी, रामकृष्ण अवतार.\nओही ठाँव पर हाय विधाता, अइसन अत्याचार.\nकाहे भइले मरद गमखोर, अँजोर क के देख भईया ना.\nमोती, लाल, जवाहर लुटलख, सोना चानी गहना\nमुँह खोले पर मारे धावे, उलुटे लादे लहना\nकहे बाकी बाटे तोहरा इहाँ मोर, अँजोर क के देख भईया ना.\n‘अलमस्त’ के ई गीत अंगरेजी साम्राज्य के विस्तार नीति के परत खोलऽता –\nबंदर बड़ा होशियार\nबेचे अइलें ऐनक ककही\nबन गइले ठिकदार,\nबशदर बड़ा होशियार.\nअपना लोगन के जगावे ला लिखल ‘अलमस्त’ के ई व्यंग रचना अनुपम बा –\nगुमल आजादी देर से आइल\nदूर से आइल नियरा रे.\nजागऽ जागऽ दाँत चियरा रे.\nआजादी मिले के उमीद का साथही ‘अलमस्त’ लोग के आजाद भारत में पाँख पसार के उड़े के आतुरता चिन्हत लिखलन –\nदेखऽ दुनिया बदलल जाता, नया दिन आवत बा.\nउगत किरिनियाँ में धुरिया लुटावत बा.\nजाग जाई लोग सब, भाग जाई सोग सब\nआई कहिया जोग उहो काग उचरावत बा.\nमलहा के छँवड़ा अबके, बोलत नइखे तनिको दबके.\nउड़त चिल्ह गड़िया पर कनखी चलावत बा.\nआजादी मिलला का बाद जनतंत्र में जनता के राजा रानी बने के जवन सपना बोवल गइल रहे ओकरा के साकार ना होत देख, ‘अलमस्त’ गवलें –\nइहवाँ गाँधी बाबा अइलें\nहमनी के आशा दे गइलें.\nमिटी गरीबी, हालत सुधरी\nआपन राज मुलुक में भइलें.\nचेरी ना भइली रानी, अबकी एहू राजे पाटे\nचल रे बैला बाटे बाटे.\nआजादी के आगम के धमक सुनिए के लोग गावल शुरू क दीहल –\nभारत में अइल सुराज\nचलू रे सखी, देखन को.\nकाहि चढ़ि आवत भारत माता\nकाहि चढ़ि आवे सुराज\nहाथी चढ़ि आवत भारत माता\nडोली में आयो सुराज\nघोड़ा चढ़ि आवे वीर जवाहर\nपैदल गाँधी महाराज\nगाँधी के बा पसरल सगरे किरतिया\nकई दिहलें देसवा आजाद.\nभागी गइलें गोरा पापी डाकू रे लुटेरवा,\nहमनी के मिलल सुराज.\nगाँधी के शहादत प पूरा के पूरा भोजपुरिया इलाका कराह उठल रहे. एह कराह के भाव एहिजा के गीतो में देखे के मिलेला –\nबापू के सुरतिया\nनाहीं भुले दिनवा-रतिया,\nजियरा पागल भइलें ना.\nनाचे अँखिया के समनवा\nनाथूराम गोड्से कइलसि महासंत पर वार\nमानवता के छतिए पर उ कइलसि तीन प्रहार.\nलोगवा रो रो पीटे छतिया\nआ गाँधी के मरला का बादो लोग गाँधी के पुकारत रहल –\nगाँधी ! आव एक बार\nहम पुकार करीलें.\nबापू ! कहँवा तू हमार\nदेश के दिहलऽ जे आजादी उ भुलाई गइल बा.\nतू सुझवलऽ जवन राह, ऊ बेराई गइल बा.\nलेल फेरू अवतार\nएह तरह राष्ट्रीय आन्दोलन से शुरू हो के गाँधी के शहादत के बीसियों बरीस बाद ले सत्याग्रह, चरखा, खादी, निलही कोठियन के शोषण अत्याचार, गाँधी के हत्या आ सुराज के सपनन के टूटे बिखरइला के गावत देखावत सैकड़ो गीत भोजपुरी इलाकन में लिखल आ गावल गइल.\nचंपारण के निलही कोठियन के अंगरेज साहबन के शोषन तंत्र के चूर चूर कइला के गाँधी के साहसिक कदम से एहिजा के लोगन में साहस आ भरोसा के बीज अँकुरा गइल. एह साधारण लउके वाला आदमी के असाधारण साहस आ बेकाबू लागत फिरंगियन के सोझा एगो अधनंग निहत्था फकीर के निडरता देखि के जनमन के भाव के सोता फूट के बह निकलल आ संस्कार गीत से लगाइत ग्राम गीतन तक में गाँधी आ गाँधी के प्रयोगन के चरचा सहजता से खुशी आ उमंग के तरंग पर बहे लागल आ गीत गवाए लगली सँ. एह साहित्य सरिता संगे चल के गाँधी अउर भारत के आत्मा के देखल समुझल जा सकेला.\nडॉ० हरीन्द्र हिमकर\nके० सी० टी० सी० कॉलेज, रक्सौल, पूर्वी चम्पारण, बिहार ८४५३०५\nमोबाइल :- 09430906202\nभोजपुरी एवं हिंदी भाषाओं में नियमित लिखत रहीले. एगो भोजपुरी खण्ड काव्य ‘रमबोला’ आ एगो बालगीत संग्रह ‘प्यारे-गीत हमारे गीत’ प्रकाशित हो चुकल बा.\nडॉ० हरीन्द्र 'हिमकर'


Help:नेवीगेशन (भ्रमण कइल) - MediaWiki\nToggle साइडबार subsection\n३प्रयोगकर्ता कड़ी सब\nHelp:नेवीगेशन (भ्रमण कइल)\nThis page isatranslated version of the page Help:Navigation and the translation is 36% complete.\nध्यान दीं: यदि आप इ पन्ना के अनुवाद करत बानी त, आप सहमत बानी की CC0 के तहत आप दान कर रहल बानी। अधिक जानकारी खातिर सार्वजनिक डोमेन मदद पन्ना देखीं।\nकौनों भी मीडियाविकि साइट पर हर एक पन्ना पर खाली जानकारिये ना रहेला बलुक एह पर अइसन चीज भी होला जेकरे मदद से दुसरा पन्ना पर जाइल जा सके ला। एक पन्ना से दुसरा पर घूमे फिरे के, भ्रमण करे के, "नेविगेशन" कहल जाला। This is called "navigation".\nआपके भ्रमण (नेवीगेशन) में मदद खातिर, MediaWiki पर के हर पन्ना पर तीन तरह के चीज होला:\nसाइडबार विकि के मुख्य पन्ना सभ, जइसे कि हाल के बदलाव या फाइल अपलोड करीं, पर जाए खातिर उपाय देला। साइडबार के सगरी बिकल्प देखे खातिर खाता में प्रवेश के जरूरत होला।\nकड़ी (जिनहन के अकसर टैब भी कहल जाला) तत्काल देखाई दे रहल पन्ना से संबंधित होखे लीं: एकरा वार्ता (चर्चा) पन्ना, इतिहास के वर्जन, आ – सबसे मुख्य – संपादन के कड़ी।\nप्रयोगकर्ता कड़ी सभ; बिना खाता में प्रवेश भइल प्रयोगकर्ता के रूप में, आपके खाता बनावे के या खाता में प्रवेश करे के कड़ी लउकी। खाता में प्रवेश भइल प्रयोगकर्ता के रूप में आपके कुछ निजी कड़ी, जइसे कि आपके खुद के प्रयोगकर्ता पन्ना आ पसंद के सेटिंग नियर कड़ीसभ लउकिहें।\nहर एक पन्ना पर नेवीगेशन खातिर जेवन जेवन स्टैंडर्ड तत्व होलें उनहन के अलावा पन्ना के आपन बिसेस सामग्री भी होला जे पन्ना मुख्य आ बड़का एरिया में लउके ला। आमतौर पर एह जानकारी के बीचे में भी दुसरा पन्ना सभ पर जाए खातिर कड़ी होखे लीं।\nएह मदद पन्ना पर मुख्य रूप से वेक्टर आ मोनोबुक स्किन के उदाहरण दे के समझावल गइल बा। अन्य स्किन पर रूपरंग कुछ दुसरे नियर भी हो सकत बा। Appearances may be different when using other skins.\n२ पन्ना टैब\n३ प्रयोगकर्ता कड़ी सब\nपन्ना के बाएँ ओर उदहारण खातिर साइडबार देखावल गइल बा\nपन्ना के बाएँ ओर के किनारा पर साइट के लोगो (पहिचान चित्र) के ठीक नीचे साइडबार लउके ला (अगर मोनोबुक या वेक्टर स्किन के इस्तेमाल कइल जा रहल होखे)। ई साइडबार विकि के कई महत्वपूर्ण पन्ना सभ पर जाए खातिर पहुँच बनावे ला जइसे कि हाल के बदलाव या फाइल अपलोड। This sidebar gives you access to important pages in the wiki such as Recent Changes or Upload File.\nलोगो पर क्लिक करे पर ओह विकि के मुख्यपन्ना पर पहुँचल जा सके ला। लोगो के ठीक नीचे जेवन नेवीगेशन कड़ी होलीं ऊ विकि के महत्वपूर्ण पन्ना सभ पर जाए खातिर होलीं। साइट के प्रबंधक लोग एह कड़ी सभ के कॉन्फिगरेशन (रूप तय कइल) कर सके ला। The links in the navigation section just below will take you to important pages of the wiki. These links can be configured by site administrators.\nऔजार में कुछ अइसन बीछल कड़ी रहे लीं जवन आपके द्वारा देखल जा रहल पन्ना के हिसाब से बदलत रहे लीं।\nसगरी पन्ना सभ पर (बिसेस पन्ना के अलावा)\n"इहाँ का जुड़ल बा" के कड़ी आपके एक ठो बिसेस पन्ना पर ले जाले जहाँ ओह सगरी पन्ना सभ के लिस्ट होखे ले जिनहन में वर्तमान पन्ना के कड़ी मौजूद बा। ई मददगार साबित होला अगर आप संबंधित जानकारी वाला पन्ना देखल चाहत होखीं। "इहाँ का जुड़ल बा" के जानकारी एह काम में भी आवे ले कि अगर आप विकि पन्ना सभ पर ब्यापक बदलाव (refactoring) करे के बाद ई जाँच कइल चाहत होखीं कि अब्बो इहाँ आ के जुड़े वाली कड़ी के प्रासंगिकता बा।\nThis is helpful when you are looking for pages of related information. The "इहाँ का जुड़ल बा" information can also be useful when you are refactoring wiki pages and need to check whether links to this page are still relevant after changes in the current page.\n"संबंधित बदलाव" औजार अइसन सगरी हाल के बदलाव देखावे ला जे वर्तमान पन्ना से जुड़ल पन्नवन में भइल होखे। रिजल्ट के रूप में आवे वाला पन्ना पर सगरी प्रासंगिक टेम्पलेट सभ में भइल बदलाव भी शामिल होला। "संबंधित बदलाव" संबंधी अउरी बाकी सभ चीज के साथ साथ "छोट बदलाव छिपावल जाय" के बिकल्प के निजी सेटिंग के हिसाब से लागू होला।\nRecent changes to all relevant template pages are included in the resulting page list. The "Hide minor edits" option that can be set in the user preferences applies, among other things, to "संबंधित बदलाव".\nसगरी पन्ना सभ पर (बिसेस पन्ना पर भी)\n"फाइल अपलोड करीं" displaysaspecial page that allows logged-in users to upload images and other files to the wiki.\nThe "खास पन्ना" tool lists the MediaWiki special pages.\nपन्ना के ऊपरी हिस्सा में डिफॉल्ट पन्ना टैब\n"संपादन करीं" (may read "स्रोत देखीं" if anonymous editing is disabled, the page is in the MediaWiki: namespace, or the page is protected)\nखाता में प्रवेश भइल प्रयोगकर्ता लोग खातिर एक्स्ट्रा टैब\n"धियानसूची में डालीं"\nप्रबंधक लोग खातिर एक्स्ट्रा टैब\nप्रयोगकर्ता कड़ी सब\nई कड़ी आपके आपन प्रयोगकर्ता पन्ना खातिर हवे जहाँ आप अपने बारे में जानकारी लिख सकत बानी, कुछ बाद खातिर याद रखे लायक छोटमोट जानकारी के नोट क सकत बानी या अउरी कौनो पसंद के चीज लिख के रख सकत बानी।\nई कड़ी आपके बातचीत पन्ना के हवे जहाँ लोग आपके संदेस लिख सके ला।\nराउर आपन निजी पसंद अनुसार साइट के सेटिंग बदले के सुबिधा देला।\nअइसन सगरी पन्ना सब के लिस्ट जिनहन पर आप धियान रखत बानी। एह लिस्ट में पन्ना सब के पन्ना पर ऊपर मौजूद "धियानसूची में डालीं" पर क्लिक क के जोड़ल जा सकत बा।\nविकि पर आपके द्वारा कइल सगरी योगदान सब के लिस्ट।\nविकि के खाता से बाहर निकले खातिर एह कड़ी के क्लिक करीं।\nRetrieved from "https://www.mediawiki.org/w/index.php?title=Help:Navigation/bho&oldid=4686754"\nThis page was last edited on4July 2021, at 05:14.


हैदर काजमी के शूटिंग घरी मधुमक्खियन के हमला से भगदड़ मचल – Anjoria\nसिनेमा भोजपुरी के रंगबाज अभिनेता हैदर काजमी आ खूबसूरत बाला अक्षरा सिंह समेत फिल्म के पूरा यूनिट पर पिछला दिने इलाहाबाद में शूटिंग का दौरान मधुमक्खियन के हमला हो गइल. नमन इंटरप्राइजेज के बैनर तले बनत भोजपुरी फिल्म ‘बिगुल’ के शूटिंग कई दिन से इलाहाबाद में होखत रहुवे. शनिचर का दिने एगो मंदिर में शादी के सीन के शूटिंग होखत रहे. हीरोइन अक्षरा सिंह दुलहिन बनल रही आ हीरो हैदर काजमी दूलहा. दुपहरिया करीब एक बजे डायरेक्टर रविकांत शॉट ओके कइलन. कैमरामैन तेज लाइट जरा के यूनिट के इशारा कइलन तले ओह लाइट से भनभनाइल मधुमक्खी पूरा यूनिट पर हमला बोल दिहली सँ. अफरातफरी में लोग एने-ओने भाग पराइल. हैदर काजमी समेत मनोज, दीपक, जीतू आ दू गो अउरी लोग बगल के नदी में कूद गइल. मनोज दीपक आ जीतू के पँवड़े ना आवत रहे से ऊ लोग डूबे लागल बाकिर बगल में बालू निकालत नाविक दउड़त अइले आ ओह लोग के जान बचल.\nशादी के ई सीन ओही मंदिर में फिल्मावल जात रहुवे जहाँ हिन्दी फिल्म ‘ओमकारा’ के शूटिंग भइल रहे.\nजौनपुर में संजय पांडे